CELEX: 52013JC0014
Language: hu
Date: 2013-05-16
Title: Együttes javaslat A TANÁCS HATÁROZATA az egyrészről az Európai Közösség és tagállamai, másrészről a Libanoni Köztársaság közötti társulást létrehozó euromediterrán megállapodással kialakított Társulási Tanácson belül a második EU–Libanon európai szomszédságpolitikai cselekvési terv végrehajtására vonatkozó ajánlás elfogadásával kapcsolatban képviselendő uniós álláspontról

|
			
		
		
		52013JC0014
		
			Együttes javaslat A TANÁCS HATÁROZATA az egyrészről az Európai Közösség és tagállamai, másrészről a Libanoni Köztársaság közötti társulást létrehozó euromediterrán megállapodással kialakított Társulási Tanácson belül a második EU–Libanon európai szomszédságpolitikai cselekvési terv végrehajtására vonatkozó ajánlás elfogadásával kapcsolatban képviselendő uniós álláspontról /* JOIN/2013/014 final - 2013/0149 (NLE) */
			
				
		
		
			
			   	INDOKOLÁS
Libanon és az Európai Közösség között az első
szerződéses kapcsolat az 1965-ben aláírt kereskedelmi és technikai
együttműködésről szóló megállapodással jött létre. Mind a 2002. évi társulási
megállapodás (amely 2006. április 1-jén lépett hatályba), mind pedig a 2007-ben
elfogadott, ötéves időszakra szóló európai szomszédságpolitikai (ENP)
cselekvési terv jelentősen hozzájárult a kétoldalú kapcsolatok fejlődéséhez. Az
évek során Libanon és az Európai Unió között jó, és egyre szorosabb együttműködés
alakult ki, amely erős és konstruktív partnerségi kapcsolat kialakulását
eredményezte.
E kereteken belül az utóbbi időben egyre
intenzívebbé váltak az EU és Libanon közötti kapcsolatok: az albizottságok
számos alkalommal tartottak munkaüléseket, a Társulási Bizottság folytatta
megkezdett tevékenységét, a Társulási Tanács legutóbbi ülésére pedig 2012
októberében került sor. Aktív közreműködésével, illetve eredményes eszmecserék
folytatásával Libanon tanúbizonyságot tett az iránti elkötelezettségéről, hogy
komoly partnerként kíván részt venni az európai szomszédságpolitikában. Ami az
Európai Uniót illeti, a Külügyek Tanácsának 2012. júliusi következtetéseiben
újonnan kiemelte annak „jelentőségét, amelyet az európai szomszédságpolitika
keretén belül az EU a Libanonnal való partnerség szorosabbra fűzésének
tulajdonít”. A Külügyek Tanácsának 2012. novemberi következtetéseiben az
Európai Unió a reformfolyamat folytatására ösztönözte Libanont és hangsúlyozta,
hogy „várakozással tekint a jelenleg elfogadás alatt álló új ENP cselekvési
tervben felvázoltak szerinti, Libanonnal megvalósuló fokozott együttműködés
elé”.
Az első EU–Libanon ENP cselekvési terv 2012
januárjában lejárt, de a Štefan Füle bővítésért és az európai
szomszédságpolitikáért felelős biztos, illetve Nicolas Nahhas libanoni
gazdasági és kereskedelmi miniszter közötti levélváltást követően a cselekvési
terv érvényességi idejét egy évvel, illetve az új cselekvési terv elfogadásáig
meghosszabbították.
A főképviselő és a Bizottság 2011. májusi, a
Parlamentnek és a Tanácsnak szóló „Az átalakuló szomszédság új megközelítése
– Az európai szomszédságpolitika felülvizsgálata” című közös közleményében
új megközelítést vázolt fel, amely jóval differenciáltabb szemléletet tűz ki
célként, lehetővé téve, hogy minden egyes partner saját törekvéseinek,
igényeinek és kapacitásának megfelelően, ugyanakkor a kölcsönös
elszámoltathatóság, az emberi jogok, a demokrácia és a jogállamiság univerzális
értékei iránti elkötelezettség, valamint a közösen megállapított prioritások
végrehajtási kapacitása alapján alakítsa kapcsolatát az EU-val. Az említett
közleményben foglaltak szerint az EU egyszerűbb és koherensebb politikára,
illetve programhálózatra törekszik majd oly módon, hogy az ENP cselekvési terv
és az EU támogatása kevesebb prioritásra összpontosul, amelyekhez pontosabb
referenciaértékeket állapítottak meg.
A második cselekvési terv egyértelműen
meghatározza az EU–Libanon partnerség kiemelt prioritásait és mindegyikhez
konkrét referenciaértékeket, mutatókat, ütemezést és lehetséges uniós
beavatkozást rendel. 
Az Európai Külügyi Szolgálat 2012 tavaszán
tájékozódó megbeszéléseket folytatott Libanonnal. Ezt követően, a bizottsági
szolgálatokkal és a tagállamokkal tartott többszöri konzultáció és szoros
együttműködés során megfogalmazták az új cselekvési tervet, majd ennek
eredményeként megszületett a tárgyalások alapjául szolgáló tervezet. A 2012.
augusztusi Bejrútban megtartott tárgyalássorozatot követően a Bizottság és a
tagállami partnerek tovább módosították a tervezetet. A Társulási Tanács 2012.
októberi ülését követően az EU és Libanon között politikai megállapodás
született a tervezetről, figyelemmel a még függőben lévő eljárásokra.
A második EU–Libanon ENP cselekvési terv olyan
alapvető referenciadokumentum, amely az elkövetkezendő években pontos
iránymutatást fog adni az Unió számára a Libanonnal fenntartott kétoldalú
kapcsolatai tekintetében. Az ENP továbbra is katalizátorként és olyan egységes
szakpolitikai keretként fog szolgálni, amelynek alapját többek között a partnerség,
a közös felelősségviselés, valamint a teljesítményalapú megkülönböztetés és az
egyedi igényekkel összhangban nyújtott támogatás testesíti meg.
A Bizottság és az Unió külügyi és
biztonságpolitikai főképviselője (a továbbiakban: a főképviselő) csatolja a
mellékletben szereplő második cselekvési terv végrehajtásáról szóló ajánlás
elfogadására vonatkozóan az EU–Libanon Társulási Tanácson belül az Európai Unió
álláspontjáról szóló tanácsi határozatra irányuló együttes javaslat szövegét.
A Bizottság és a főképviselő ezért felkéri a
Tanácsot a csatolt tanácsi határozatra irányuló együttes javaslat elfogadására.
2013/0149 (NLE)
Együttes javaslat
A TANÁCS HATÁROZATA
az egyrészről az
Európai Közösség és tagállamai, másrészről a Libanoni Köztársaság közötti társulást
létrehozó euromediterrán megállapodással kialakított Társulási Tanácson belül a
második EU–Libanon európai szomszédságpolitikai cselekvési terv végrehajtására
vonatkozó ajánlás elfogadásával kapcsolatban képviselendő uniós álláspontról
AZ EURÓPAI UNIÓ TANÁCSA,
tekintettel az egyrészről az Európai Közösség
és tagállamai, másrészről a Libanoni Köztársaság közötti társulást létrehozó
euromediterrán megállapodás megkötéséről szóló, 2006. február 14-i 2006/356/EK
tanácsi határozatra és különösen annak 2. cikke első albekezdésére,
tekintettel a Bizottság és az Unió külügyi és
biztonságpolitikai főképviselőjének együttes javaslatára,
mivel:
(1)       Az egyrészről az Európai
Közösség és tagállamai, másrészről a Libanoni Köztársaság közötti társulást
létrehozó euromediterrán megállapodást (a továbbiakban: a megállapodás) 2002.
június 17-én írták alá és 2006. április 1-jén lépett hatályba.
(2)       A felek megállapodtak a
második EU–Libanon európai szomszédságpolitikai cselekvési tervről, amely
támogatja az euromediterrán társulási megállapodás végrehajtását a célkitűzések
elérése érdekében tett konkrét lépések kidolgozása és egyeztetése révén,
ELFOGADTA EZT A HATÁROZATOT: 
1. cikk
Az egyrészről az Európai Közösség és
tagállamai, másrészről a Libanoni Köztársaság közötti társulást létrehozó
euromediterrán megállapodással kialakított Társulási Tanácson belüli uniós
álláspont az EU–Libanon európai szomszédságpolitikai cselekvési terv
végrehajtása tekintetében a Társulási Tanács e határozathoz csatolt
ajánlástervezetén alapul.
2. cikk
Ez a határozat az elfogadásának napján lép
hatályba.
Kelt Brüsszelben, -án/-én.
                                                                       a
Tanács részéről
                                                                       az
elnök
 
Tervezet
AJÁNLÁS
az
EU–Libanon európai szomszédságpolitikai cselekvési terv végrehajtásáról
AZ EU–LIBANON TÁRSULÁSI TANÁCS,
tekintettel az egyrészről az Európai Közösség
és tagállamai, másrészről a Libanoni Köztársaság közötti társulást létrehozó
euromediterrán megállapodásra (a továbbiakban: a megállapodás) és különösen
annak 76. cikke (2) bekezdésére,
mivel:
·                        
A megállapodás 86. cikkének értelmében a felek a
megállapodásban foglalt kötelezettségeik teljesítéséhez szükséges bármely
általános vagy egyedi intézkedést meghoznak és gondoskodnak arról, hogy elérjék
a megállapodásban meghatározott célkitűzéseket.
·                        
A megállapodás felei megállapodtak a második
EU–Libanon európai szomszédságpolitikai cselekvési terv (a továbbiakban: az EU–Libanon
cselekvési terv) szövegében.
·                        
A végrehajtásra vonatkozóan a felek által hozott,
gyakorlati útmutatóul szolgáló konkrét lépések kidolgozása és elfogadása révén
az EU–Libanon cselekvési terv elősegíti a megállapodás végrehajtását.
·                        
A cselekvési terv kettős célt szolgál, egyrészt
konkrét lépéseket állapít meg a felek tekintetében a megállapodásban
meghatározott kötelezettségek teljesítésére, másrészt a megállapodás átfogó
célkitűzéseivel összhangban tágabb keretet biztosít az EU és Libanon közötti kapcsolatok
további megszilárdításához a jelentős mértékű gazdasági integráció és a
politikai együttműködés elmélyítése érdekében,
ELFOGADTA A KÖVETKEZŐ AJÁNLÁST:
Egyetlen cikk
A Társulási Tanács ajánlja a feleknek a
mellékletben szereplő EU–Libanon cselekvési terv végrehajtását, amennyiben ez a
végrehajtás az egyrészről az Európai Közösség és tagállamai, másrészről a
Libanoni Köztársaság közötti társulást létrehozó euromediterrán megállapodás
célkitűzéseinek elérésére irányul.
Kelt, […]
a Társulási Tanács részéről
az elnök
MELLÉKLET 
EU–Libanon partnerségi és együttműködési
Cselekvési Terv (2013-2015)
I.            Bevezetés
A Libanon és az Európai Unió közötti
kapcsolatot a 2006-tól hatályos euromediterrán társulási megállapodás testesíti
meg. A felek közti szerződéses kapcsolat azonban jóval korábbra, az 1965. évi
kereskedelmi és technikai együttműködési megállapodásig nyúlik vissza. Ezen
időszak alatt jó együttműködés alakult ki Libanon és az Európai Unió között,
amely fokozatosan egyre intenzívebbé vált. Mindkét fél – a társulási
megállapodásban foglaltaknak megfelelően – elkötelezett híve a demokráciának és
az emberi jogoknak, illetve számos közös politikai és gazdasági érdek fűzi őket
össze. A felek ezen alapokra építkezve kívánják továbbfejleszteni és
megszilárdítani partnerségi kapcsolatukat.
Az elmúlt években az egymást követő libanoni
kormányok mind a jogszabályalkotás, mind a szakpolitikai kiigazítások és a
közigazgatás javítása révén tanúbizonyságot tettek a politikai és gazdasági
reformok iránti elkötelezettségükről. A kormányok hangsúlyozták: kitartanak a
libanoni alkotmányban és későbbi megállapodásokban foglalt elvek, így többek
között Libanon szuverenitása, függetlensége, demokratikus berendezkedése, az
alapvető szabadságok, valamennyi állampolgár egyenlősége, valamint a nemzet
területének, lakosságának és intézményeinek egysége mellett. Kijelentették
továbbá, hogy tiszteletben tartják a nemzetközi határozatokat. Az Európai Unió
teljes mértékben támogatja és ösztönzi az ezen elvek melletti elkötelezettséget,
csakúgy mint az ezeken az elveken alapuló reformtörekvéseket.
Új szomszédságpolitika
Az Európai Unió a déli szomszédság országaiban
bekövetkezett történelmi jelentőségű változások nyomán új megközelítést
dolgozott ki. Ez azt a célt szolgálja, hogy a leginkább megfelelő választ
lehessen adni a szomszédos országokban tapasztalt, hirtelen végbemenő
fejleményekre, többek között a mélyreható és jelentős reformok kezdeményezése
és folytatása, az egészséges demokráciák megteremtése és konszolidációja, a
fenntartható és inkluzív gazdasági növekedés, valamint a nemzetközi
következmények kezelése iránt mutatkozó igényre. Libanon hozzájárult ahhoz az
elemzéshez, amelynek alapján az EU a szóban forgó megközelítést kialakította.
A felülvizsgált európai szomszédságpolitika
(ENP) a kölcsönös elszámoltathatóságon, valamint az emberi jogok, a demokrácia
és a jogállamiság egyetemes értékei iránti közös elkötelezettségen alapul.
Ennek révén jóval differenciáltabb szemlélet valósul meg, és az EU által
nyújtott támogatás szintjét a partnerországoknak az EU-hoz való közeledési
szándéka, illetve egyedi igényeiknek és rendelkezésre álló kapacitásuknak, a
reformok végrehajtása, a demokrácia és a jogállamiság megszilárdítása terén
megtett lépéseiknek, illetve az emberi jogok és alapvető szabadságok
tiszteletben tartásának függvényében határozza meg. Lehetőséget teremt továbbá,
hogy a kapcsolatok megszilárdítása révén nagyobb fokú gazdasági integráció,
fokozott mobilitás valósuljon meg, illetve a kormányzás, a biztonságpolitikai
kérdések, a konfliktusmegoldás és a közös érdekű ügyek kapcsán a nemzetközi
fórumok keretén belüli koordináció terén szorosabb politikai együttműködés
jöjjön létre.
A szomszédságpolitika új megközelítésének
célja, hogy: a) fokozottan támogassa a demokrácia elmélyítése, valamint
a jogállamiság, az emberi jogok és az alapvető szabadságok tiszteletben tartása
érdekében fellépő partnereket, b) támogassa a fenntartható és inkluzív
gazdaság fejlesztését, amely mérsékli a társadalmi és regionális
egyenlőtlenségeket, munkahelyeket teremt és növeli a lakosság életszínvonalát,
valamint c) szorosabb együttműködést alakítson ki a partnerországok
népeivel és civil társadalmával.
Az új cselekvési terv
Tekintettel a kérdés iránti kölcsönös,
nagyfokú elkötelezettségükre, megfelelőek a körülmények ahhoz, hogy Libanon és
az EU szorosabbra fűzze kapcsolatát. A második EU–Libanon ENP cselekvési terv
olyan politikai dokumentum, amely az együttműködési területeket kijelölő
társulási megállapodás rendelkezésein alapul. Annak érdekében, hogy a
cselekvési tervnek operatívabb jelleget kölcsönözzenek, a felek megállapodtak,
hogy korlátozott számú, közösen meghatározott kiemelt célkitűzésre
összpontosítanak. Ezek meghatározásához az alábbiakban szereplő
referenciaértékek és mutatók nyújtanak segítséget, amelyek az egyes kiemelt
célkitűzések eléréséhez konkrét mérföldköveket rendelnek, illetve az
előrehaladás mértékéről tanúskodó adatokat vagy konkrét lépéseket jelölnek meg.
Az ütemezés a végrehajtásra szánt időintervallumot jelöli. Minden egyes kiemelt
célkitűzés meghatározása tartalmazza az együttműködéssel, támogatásnyújtással
vagy forrásmozgósítással kapcsolatos esetleges uniós beavatkozásokat
(amennyiben feltüntetik a már rendelkezésre álló eszközöket, akkor azok a
következő – vagyis a 2013. évet követő – időszakra is vonatkoznak). Az EU és
Libanon közötti későbbi pénzügyi együttműködés, illetve támogatás
programozására e cselekvési tervvel összhangban kerül sor. A további
célkitűzéseket a melléklet tartalmazza, amely egyrészről felöleli a társulási
megállapodásban előirányzott együttműködési területeket, másrészről
referenciadokumentumként szolgál a végrehajtáshoz. 
A cselekvési terv kezdeti időtartama három év.
A lehető legjobb végrehajtás, valamint a
fentiekben meghatározott kiemelt célkitűzések megvalósítására tett lépések és a
nyújtott támogatás összekapcsolásának érdekében a Társulási Bizottság és a
társulási megállapodás keretén belül felállított albizottságok,
eredményjelentések keretén belül pedig a felek is rendszeres ellenőrzéseket és
értékeléseket végeznek. Amennyiben a felek szükségesnek vélik, és erről
megállapodnak, a következő év(ek)re vonatkozóan határozhatnak a cselekvési terv
megfelelő kiigazításáról. Az érvényességi idő lejártának közeledtével a felek
értékelik a cselekvési terv általános végrehajtását. Az értékelés alapján
határozhatnak úgy, hogy egy évvel meghosszabbítják az időtartamot, illetve
ennek leteltét követően évente dönthetnek a további, évenkénti
meghosszabbításról. Az említett határozatok meghozatala a Társulási Tanács
hatáskörébe tartozik.
A cselekvési terv tervezetét jóváhagyás
céljából benyújtják az EU–Libanon Társulási Tanácsnak.
II.          Cselekvési
prioritások
Prioritási lista
A........... Az igazságszolgáltatás (többek
között a börtönök) reformja a nagyobb hatékonyság, eredményesség, valamint a
bíróságok függetlenségének érdekében............................................................................ 8
B........... A nemzetközi normák átvételét célzó
választási reform és a libanoni parlament hatékonyságának fokozása        10
C........... Emberi jogok, illetve a
kiszolgáltatott csoportok, többek között a palesztin menekültek védelmét
szolgáló jogszabályok vagy más alkalmas intézkedések és célirányos fellépések........................... 11
D........... Az államháztartás irányításának
javítása és az állami források hatékony elosztása............ 13
E........... A közigazgatás hatékonyságának,
megfelelő irányításának és átláthatóságának javítása... 14
F........... A biztonsági ágazat irányításának,
illetve a bűnüldözés javítása, beleértve az együttműködést, az
elszámoltathatóságot és a felügyeleti mechanizmusokat, valamint előrelépés az
integrált határigazgatás terén       16
G........... A kereskedelmi versenyképesség
javítása és az uniós, illetve nemzetközi piacokkal való kereskedelmi integráció
továbbmélyítése, csatlakozás a WTO-hoz..................................................................... 18
H........... Az üzleti környezet fejlesztése,
különösképpen a mikro-, kis- és középvállalkozások számára, valamint a
kulcsfontosságú ágazatok esetében a belpiaci környezet fejlesztése................................ 19
I............ A mezőgazdasági termékek
termelésének és kereskedelmének nemzetközi normákkal összhangban történő
fokozása, növekvő mértékű liberalizáció megvalósítása, a versenyképesség
fokozása és a vidéki gazdaság fejlesztése..................................................................................................................... 20
J............ A környezetvédelem fokozása és
előrelépés a fenntartható regionális fejlődés terén a nagyobb decentralizáció,
valamint az önkormányzatok, illetve helyi hatóságok szerepvállalásának
erősítése révén.. 22
K.......... A nemzeti oktatási stratégia
végrehajtása, a műszaki és szakképzés javítása.................... 24
L........... A szociális védelem és az
egészségügyi ellátás javítása................................................... 25
M.......... Az energiaellátás bővítésére,
szerkezeti reform elindítására, valamint a megújuló és alacsony
szén-dioxid-kibocsátású energiaforrások használatára, illetve
energiahatékonyságra irányuló energiastratégia végrehajtása    26

A
prioritások meghatározása
A.           Az
igazságszolgáltatás (többek között a börtönök) reformja a nagyobb hatékonyság,
eredményesség, valamint a bíróságok függetlenségének érdekében
 Referenciaértékek || Mutatók 
 -     Az Igazságügyi Minisztérium, illetve a kapcsolódó hatóságok kapacitásnövelése; a folyamatok automatizálása e területen;       -     Kézzelfogható eredmények a bíróságok függetlenségének terén;   -      A libanoni lakosság – beleértve a kiszolgáltatott csoportok – igazságszolgáltatáshoz való könnyebb hozzáférése;   -     A katonai bíróságok joghatóságának korlátozása a katonai peres ügyekre; nyilvános eszmecsere a vallási bíróságok rendszerének reformjáról; választottbírósági eljárások bevezetése;   -     A bűnügyi nyomozások során felhasználandó bizonyítékok kezelése; a tárgyi bizonyítékokra támaszkodó ítéletek számának növelése a vallomásokon alapuló ítéletek számával szemben; -     A börtönöknek a Belügyminisztérium hatásköréből az Igazságügyi Minisztérium hatáskörébe történő utalása; a börtönök szabályzatának, illetve a börtönök fizikai körülményeinek összehangolása a nemzetközi normákkal; a börtönszemélyzet nemzetközi szabványoknak és az emberi jogi chartában foglaltaknak megfelelő magatartása; a börtönök túlzsúfoltságának csökkentése a nők sajátos szükségleteinek figyelembe vételével; a jogszabályok, a bennük meghatározott időkorlátok és az igazságügyi hatóság tiszteletben tartása a fogva tartás során; -     A jogszabályok teljes körű összehangolása a kínzás és más kegyetlen, embertelen vagy megalázó bánásmód vagy büntetés elleni ENSZ-egyezménnyel (UNCAT); a kínzás bűncselekménnyé nyilvánítása, illetve a kínzást elkövetők bíróság elé állítása; hatékony megakadályozás || -     Folytatódott az Igazságügyi Minisztérium igazgatási átszervezése, többek között megerősítették az informatikai egységet; a személyi állomány képzett, kapacitásuk és ismereteik bővültek; a folyamatokat automatizálták és az informatikai eszközöket alkalmazzák, különösképpen a bíróságokon; változást mutat a bíróságok által évente tárgyalt ügyek átlagos száma; változást mutat a bírósági eljárások átlagos időtartama; -     Megszűnt a Legfelsőbb Bírói Tanácsnak (High Judicial Council), valamint a Bírói Felügyeletnek (Judicial Inspection) az Igazságügyi Minisztériumtól való közigazgatási függése; átlátható mechanizmusokat vezettek be a bírói kar tagjainak szolgálati idejével, kinevezésével és felmentésével kapcsolatban; -      A bíróságok illetékességére/hozzáférhetőségére vonatkozó összesített adatok, a bírósági eljárásokban résztvevőkre vonatkozó összesített adatok; -     Elfogadták a választottbíróságokról szóló törvényt és alkalmazzák a vonatkozó eljárásokat; csökken a katonai bíróságok által tárgyalt nem katonai peres ügyek száma; (az Igazságügyi Minisztérium) elkészítette és nyilvánosságra hozta a vallási bíróságokról szóló tanulmányát, amelyet nyilvános vita követ; -     A bűnügyi nyomozások során gyűjtött bizonyítékokat a bíróságokon megfelelőképpen kezelik és tárolják; statisztikát vezetnek az elítélésekről; -     A börtönök más hatáskörbe történő áthelyezésére irányuló adminisztratív lépéseket megtették; a börtönök és a büntetés-végrehajtási intézetek fizikai infrastruktúrája kimutatható módon javult; az alkalmazottak megfelelőképpen képzettek, tevékenységüket felügyelik; csökken a megalapozott vád nélkül fogvatartottak, illetve a kiszabott börtönbüntetésüket már letöltött rabok száma; megkezdődtek a börtönkapacitás bővítését szolgáló építkezések; egyedi programokat dolgoztak ki a libanoni börtönökben a női és férfi elítéltek társadalmi és gazdasági szerepvállalására vonatkozóan; a börtönök vezetősége hivatalosan az igazságügyi hatóság fennhatósága alá tartozik; jelentések készültek a börtönökben tett helyszíni vizsgálatokról; -     Módosították a jogszabályokat és a börtönszabályzatokat, hogy azok teljes mértékben megfeleljenek az UNCAT-nak; bűncselekménnyé nyilvánították a kínzást; elfogadták (a Libanon által megerősített OPCAT-tal összhangban álló) a kínzás megakadályozását szolgáló országos mechanizmust életre hívó jogszabályt és végrehajtási rendeleteket 
 Ütemezés 
 Rövid, illetve középtávon, a cselekvési terv teljes időtartama alatt Rövid távon: a folyamatok automatizálása, a börtönök hatásköri áthelyezése, a Legfelsőbb Bírói Tanács (High Judicial Council) függetlensége 
 Uniós beavatkozás(ok) 
 Az igazságügyi reform további uniós támogatása a bíróságok nagyobb fokú függetlensége, illetve a nemzetközi normáknak való megfelelés érdekében (többek között a börtönök esetében); a bíróságok esetében a folyamatok automatizálásának további támogatása; további kapacitásépítés és képzés a Jogtudományi Intézet (Judidial Studies Institute), illetve lehetőség szerint egyéb jelentős intézmények keretein belül. 
B.           A
nemzetközi normák átvételét célzó választási reform és a libanoni parlament
hatékonyságának fokozása
 Referenciaértékek || Mutatók 
 -    A választási törvény összehangolása a nemzetközi normákkal, a korábbi választási megfigyelő missziók által tett ajánlások figyelembe vételével;       -    A következő választások nemzetközi normák szerinti, illetve a korábbi uniós választási megfigyelő misszió által tett ajánlásoknak megfelelő lebonyolítása; független nemzetközi és nemzeti megfigyelők jelenléte; -    A parlament tevékenységének fokozása, a törvényhozás (így a kiemelt fontosságú törvényalkotás) hatékonyságának növelése, a parlament belső eljárásainak javítása || -    Elfogadták a választási törvény módosítására irányuló jogszabályokat; a jogszabály-módosítások kiterjednek: a teljes függetlenséget élvező választási bizottság létrehozására, az előre kinyomtatott szavazólapokra, a választójogi korhatár csökkentésére, a bevándorlók átlátható választási részvételére; a jogszabály-módosítások ütemezése (annak érdekében, hogy még a választásokat megelőzően megvalósulhasson a végrehajtás); -    Független nemzeti és nemzetközi megfigyelők által készített értékelés a megtartott választások lebonyolításáról; összesített választási részvételi adatok (általános részvételi arány, nők részvétele a választásokon [jelöltként is], felekezetek, illetve egyéb társadalmi csoportok és bevándorlók részvétele a választásokon); összesített adatok a választás lebonyolításával kapcsolatos lehetséges panaszokról; -    Parlamenti ülések gyakorisága (megtartott ülések száma); összesített és nyilvánosságra hozott adatok a képviselői jelenlétről/távollétről; a megvitatott/elfogadott/elutasított jogalkotási javaslatok száma; a parlamenti eljárás és a törvények „keresztülvitelének” átlagos időtartama; a parlamentáris mechanizmusok hatékony használata a kiemelt törvényalkotás során; összesített adatok a jogalkotási követő rendszerről; a parlament eljárási szabályzatának egyes pontjait kiigazították (például bevezették a jelenlévő és/vagy távolmaradó képviselőkről készített jegyzéket) szakemberekből álló testület segíti a törvényhozók munkáját 
 Ütemezés 
 Rövid távon: választási reform a 2013. évi parlamenti, illetve a későbbiekben megtartandó helyhatósági választásokig Középtávon: a parlament hatékonyságának javítása a cselekvési terv teljes időtartama alatt, a választási rendszer folyamatos javítása 
 Uniós beavatkozás(ok) 
 Támogatás a választási reformnak a nemzetközi normákkal, az európai választási megfigyelő misszió által tett ajánlásokkal, illetve a bevált módszerekkel összhangban történő végrehajtásához (többek között a logisztika és az automatizálás terén). A parlament támogatása – többek között a személyi állomány képzésével – a hatékonyabb törvényhozás, jogalkotási folyamat, ellenőrző funkció érdekében, valamint a parlament kutatási, szakpolitikai elemzésekre vonatkozó kapacitásának bővítésére, illetve intézményi súlyának növelésére. 
C.           Emberi
jogok, illetve a kiszolgáltatott csoportok, többek között a palesztin menekültek
védelmét szolgáló jogszabályok vagy más alkalmas intézkedések és célirányos
fellépések
 Referenciaértékek || Mutatók 
 -     Az egyetemes időszakos felülvizsgálat keretében elfogadott ajánlások végrehajtása és nyomon követése;   -     A nemzeti emberi jogi stratégia véglegesítése, illetve országos hatáskörű emberi jogi intézmény felállítása;   -     A kiszolgáltatott csoportok, többek között a menekültek, a lakóhelyüket elhagyni kényszerült személyek, a menedékkérők, a hontalanok, a háztartási alkalmazottak, a migráns munkavállalók, a fogyatékossággal élők helyzetének és életkörülményeinek javítása egyedi státuszuknak megfelelően; a menekültek és menedékkérők visszaküldési tilalmának elve iránti elkötelezettség, a kínzás és más kegyetlen, embertelen vagy megalázó bánásmód elleni ENSZ-egyezmény, illetve a nemzetközi szokásjog alapján; valamint a visszaküldés tilalmára vonatkozó elv alkalmazásának ellenőrzése;     -      Előrelépés a nők és gyermekek jogainak védelme terén, a nők és fiatalok nagyobb számú és súlyú részvétele a közéletben, többek között a döntéshozatalban és a politikai tisztségek betöltésében;           -     Az emberi jogok fokozottabb érvényre juttatása a bűnüldözésben, különösképpen a belbiztonsági erők esetében;     -     A Libanonban élő palesztin menekültek státuszának javítása, humanitárius és szociális jogaik megerősítése, valamint életkörülményeinek javítása, többek között a libanoni kormány szerepvállalásával megvalósuló projektek révén; a palesztin menekülttáborok irányítását szolgáló intézményi keretek, valamint az UNRWA-val és a libanoni hatóságokkal folyó párbeszéd mechanizmusainak megteremtése;   -     A palesztin menekültek foglalkoztatási lehetőségeinek bővítése, illetve az egészségügyi és oktatási színvonal javítása; || -     Az egyetemes időszakos felülvizsgálat végrehajtott ajánlásainak száma, illetve a nyomon követési értékelés eredménye; -     Elfogadták a nemzeti emberi jogi stratégiát és létrehozták a kapcsolódó, országos hatáskörrel rendelkező intézményt; az intézmény megkezdte tevékenységét, többek között elindította a civil társadalommal folytatott párbeszédet; -     Jogalkotási, szabályozási vagy egyéb intézkedések és célirányos fellépések: a nemzetközi normákkal összhangban – így az UNHCR-rel jelenleg megbeszélések tárgyát képező egyetértési megállapodás révén – javultak a menekültügyi feltételek és a menekültek/a lakóhelyüket elhagyni kényszerült személyek védelme; összesített adatok a menedékjog iránti kérelmek feldolgozásáról és nyomon követéséről; felülvizsgálták a hontalan személyek helyzetét; -     Megerősítették és átültették a libanoni jogba a Nemzetközi Munkaügyi Szervezet (ILO) 189. számú, a háztartási alkalmazottak részére biztosítandó tisztességes munkáról szóló egyezmény rendelkezéseit; a nemzeti jog védelmet biztosít a migráns munkavállalók számára, kialakították és érvényt szereztek a jogaikat biztosító szakpolitikáknak; megerősítették a fogyatékossággal élő személyek jogairól szóló egyezményt; -     A nőkkel szemben alkalmazott hátrányos megkülönböztetések minden formájának kiküszöböléséről szóló egyezmény (CEDAW) végrehajtására vonatkozó összesített adatok; előrelépés a CEDAW végrehajtásának terén; elfogadták és végrehajtották a nők és gyermekek családon belüli erőszakkal szembeni védelmére vonatkozó jogszabályokat; a nők és gyermekek védelmét szolgáló egyéb jogszabályi rendelkezések száma és hatálya; végrehajtották a gyermekek fegyveres konfliktusokban való részvételének tárgykörében született nemzetközi egyezményeket; a vezető – többek között politikai – pozíciót betöltő nők száma országos és helyi szintre lebontva; kormányzati fellépés a hajléktalan gyermekek érdekében; -     Összesített adatok a belbiztonsági erők emberi jogi egységéről (személyi állomány bővítése, eredmények, tevékenységi kör); az igazságszolgáltatási eljárások során az állampolgárokkal és különösképpen a kiszolgáltatott csoportokkal szembeni bánásmódról (bírósági ügyek száma; az ítélkezési gyakorlatban megmutatkozó minták); összesített adatok a menedékkérőkkel, menekültekkel és migráns munkavállalókkal való bánásmódról, illetve életkörülményeikről (beleértve az egyes létesítményeken folytatott helyszíni vizsgálatokat); -     Javultak az életkörülmények, fokozottan tiszteletben tartják a humanitárius és szociális jogokat, javult az általános helyzet; a folyamatban lévő projektek eredményei; az új projektek jellege és száma; a tábori infrastruktúra rehabilitációjának mértéke; kialakították a menekülttáborok, valamint az UNRWA, a libanoni hatóságok és a libanoni-palesztin párbeszédbizottság közötti kapcsolatot és kidolgozták az együttműködés javítását célzó kezdeményezéseket és szakpolitikákat; -     Alkalmazzák a (módosított, a palesztinok bizonyos szakmákban való elhelyezkedését lehetővé tevő) munkajogot; az UNRWA-tól, illetve egyéb megbízható forrásból származó statisztikai adatok és jelentések a palesztinok foglalkoztatottságáról; intézkedéseket hoztak a palesztin menekültek egészségügyi és oktatási helyzetének javítására; 
 Ütemezés 
 Rövid, illetve hosszú távon, a cselekvési terv teljes időtartama alatt Rövid távon: az egyetemes időszakos felülvizsgálat ajánlásainak nyomon követése a soron következő felülvizsgálat keretén belül (2014-ben); a munkajogi módosítások végrehajtására irányuló rendeletek elfogadása a palesztin menekültek munkavállalásának elősegítése érdekében; a családon belüli erőszakkal kapcsolatos és a migráns munkavállalókra vonatkozó törvények elfogadása, illetve végrehajtása 
 Uniós beavatkozás(ok) 
 Támogatás biztosítása az emberi jogokkal kapcsolatos libanoni kapacitás kiépítéséhez, illetve az egyetemes időszakos felülvizsgálat végrehajtásához (elfogadott ajánlások, felkészülés a következő ciklusra); a kormánytisztviselők kapacitásbővítésének támogatása az emberi jogok intézményi keretek közötti védelmének és az elszámoltatási mechanizmusok biztosítása érdekében; további támogatás és a kapacitásoknak megfelelően pénzügyi együttműködés az UNHCR-rel; támogatás a kiszolgáltatott csoportok szükségleteiről való gondoskodáshoz, többek között átfogó jogsegélyrendszer kialakítása; további pénzügyi együttműködés az UNRWA-val, illetve más szereplőkkel a palesztinok jogainak előmozdítására, valamint gazdasági és szociális körülményeinek javítására.   
D.          Az
államháztartás irányításának javítása és az állami források hatékony elosztása
 Referenciaértékek || Mutatók 
 -     Az államháztartás irányításának racionalizálása; a költségvetési eljárások kiigazítása (a költségvetést a parlament fogadja el, az előző időszakok beszámolóinak lezárása, a Pénzügyminisztérium és az illetékes minisztériumok, illetve egyéb intézmények közötti koordináció); -     A költségvetési számvitel nemzetközi standardokkal történő összehangolása a hatékonyság, az elszámoltathatóság, az átláthatóság és a kiszámíthatóság érdekében; az IMF és PEFA ajánlások átültetése; a közforrások, illetve a támogatóktól (többek között az Uniótól) származó források hatékony és eredményes kezelése; -     A kiadások és bevételek előirányzatának, illetve az ellenőrzés javítása;     -      Az adórendszer felülvizsgálata, többek között az adórés csökkentése és a hatékonyság fokozása;       -     Nyílt és átlátható közbeszerzésre vonatkozó jogszabályi keret; a korrupcióellenes erőfeszítések érvényre juttatása az államháztartás irányításában, illetve a közbeszerzések terén; a statisztikák pontosítása és fokozott külső ellenőrzés   || -     Jóváhagyták az állami költségvetést; az előző időszakok beszámolóit lezárták; idejében megkezdődött a következő évi költségvetés előkészítése; a minisztériumok között fokozottabb a koordináció; -     Az IMF Pénzügyi Szektor Értékelési Programja (FSAP), illetve a PEFA ajánlásainak végrehajtása terén tett előrelépések; a hatékonyság és az átláthatóság tekintetében szigorú normákat alkalmaznak; biztosítják a támogatói források felhasználását ellenőrző mechanizmusok működését (többek között együttműködnek az uniós forrásokkal foglalkozó érintett uniós szervekkel); -     Közkiadásokra vonatkozó adatok; a költségvetés-támogatás feltételei teljesültek: pontosan meghatározott nemzeti és ágazati reformpolitika, illetve stratégia, stabilitásorientált makrogazdasági keret, az államháztartás-irányítás javítását célzó hiteles és releváns folyamatos program, átláthatóság és a költségvetés ellenőrzése; -     Átfogó és méltányos adórendszer kialakítását eredményező adópolitikai változtatások; hatékony módon kerül sor az államot megillető bevételek beszedésére, a bírságok behajtására (többek között a közterületek jogtalan használatával kapcsolatban kiszabott bírságok, az Electricité du Liban villamosenergia-számláinak, illetve a közlekedési bírságok esetében) az állami bevételek és kiadások statisztikáinak kellő időben történő és részletes közzététele; -     Elfogadták a közbeszerzési törvényt; meghozták a korrupcióellenes jogszabályok végrehajtására vonatkozó intézkedéseket; hatékony felügyeleti mechanizmusokat hívtak életre: a Számvevőszék szélesebb körű függetlenséggel rendelkezik (jelentéstétel a parlamentnek, költségvetését a parlament hagyja jóvá) és tevékenysége kizárólag a külső ellenőrzésre összpontosul; kivizsgálták a közbeszerzéseket érintő korrupciós gyakorlatokat, majd ezt követően jogi eljárást indítottak; a 2014. évi UNCAC vizsgálat Libanonra vonatkozó eredményei; szigorú ellenőrzési és statisztikai módszereket vezettek be 
 Ütemezés 
 Rövid távon: költségvetés elfogadása, közbeszerzési törvény Rövid- és középtáv 
 Uniós beavatkozás(ok) 
 Támogatás az államháztartás-irányítás reformjára vonatkozó stratégia meghatározásához, illetve a Pénzügyminisztérium kapacitásfokozásához. Segítségnyújtás a hatékonyabb költségvetés kialakításának és a bevétel-előrejelzés érdekében. Támogatás az intézményi keret javításához, a Számvevőszék felépítéséhez, illetve tevékenységéhez, segítségnyújtás a köztulajdon eszközgazdálkodási rendjéhez, a pénzügyi szabályokra vonatkozó információk és gyakorlatok cseréje. 
E.           A
közigazgatás hatékonyságának, megfelelő irányításának és átláthatóságának
javítása
 Referenciaértékek || Mutatók 
 -  Előrelépés a kormányzás javítása terén elsősorban a korrupció elleni küzdelem révén;           -  A közigazgatás nagyobb mértékű átláthatósága, többek között a törvények és rendeletek elfogadását megelőző nyílt konzultációs folyamat kialakításával, illetve a határozatok és jelentések közzétételével; -  Működő ombudsmani hivatal;   -  Személyzeti reform, amelynek célja, hogy egyetlen testületbe tömörítse valamennyi közalkalmazottat; a közalkalmazottak hatékonyságának és teljesítményének fokozására irányuló projektek; nemek közti esélyegyenlőség, az üres álláshelyek betöltése;   -  A kormány teljesítményének mérésére és értékelésére szolgáló modellek bevezetése;   -  Az eljárások egyszerűsítése és az egyablakos ügyintézés kialakítása; -  A kormány informatikai infrastruktúrájának fejlesztése az adatvédelem céljából, illetve a hatékonyság és termelékenység fokozásának érdekében; -  Az e-kormányzat és az elektronikus szolgáltatások bevezetése   -  Az uniós és nemzetközi normáknak megfelelő, megbízható, kellő időben és rendszeresen elkészített és közzétett statisztikák valamennyi releváns területről, így a gazdaságról (nemzeti számlákról, fizetési mérlegről, külkereskedelemről, árakról, az egyes ágazatokról, iparról, szolgáltatásokról és mezőgazdaságról), a társadalomról (népességről, bevándorlásról, életkörülményekről, munkanélküliségről/foglalkoztatottságról, oktatásról), az infrastruktúráról (energiáról, közlekedésről) és a közigazgatásról (helyi és regionális szintekről, igazságszolgáltatási és egészségügyi rendszerekről, a lehetőségek szabta keretek között) || -  Elfogadták a megerősített, az ENSZ korrupció elleni Egyezményével összhangban lévő korrupcióellenes jogszabálytervezet-csomagot (amely magában foglalja az információhoz való hozzáférést, a jogtalan vagyonszerzést, az összeférhetetlenség kérdését és a korrupciós eseteket felfedők védelmét); csökken a közigazgatási szabálytalanságokkal kapcsolatos állampolgári panaszok száma; a Transparency International korrupcióérzékelési indexe; a civil társadalom felügyelő szerepet tölt be; -  Nyílt konzultációs eljárást vezettek be, a lefolytatott konzultációk száma; a közzétett jelentések/határozatok száma;   -  Kinevezték az ombudsmant, a kapcsolódó szabályozást elfogadták; -  Sor került a közszolgálat felépítésének felülvizsgálatára; megtörtént a közalkalmazottak munkafeltételeinek kiigazítása annak érdekében, hogy az állomány egy testületté váljon; a képzésben részt vett közalkalmazottak száma; célkitűzésként került megfogalmazásra, hogy a közigazgatás minden szintjén megvalósuljon a nők és férfiak egyenlő részvétele; a betöltetlen minisztériumi álláshelyek aránya; kialakították az emberierőforrás-menedzsment, illetve -fejlesztés kereteit; -  Életre hívták a közigazgatás teljesítményének ellenőrzésére és értékelésére szolgáló rendszert, a hatóságokat jelentéstételi kötelezettség terheli; kialakították azokat a csatornákat, amelyeken keresztül az állampolgárok megtehetik észrevételeiket; -  Felülvizsgálták a már meglévő eljárásokat; feltérképezték az egyszerűsítés, illetve az egyablakos ügyintézés kialakításának lehetőségeit; jóváhagyták és elindították az egyablakos ügyintézés kísérleti programját; -  Korszerű információs és kommunikációs rendszert építettek ki, így biztonságos adatközpontokat is létrehoztak; döntéstámogató és vállalati forrástervező rendszereket vezettek be; -  Létrehozták az e-kormányzati portált, kialakították és elindították az elektronikus szolgáltatásokat; -  Elfogadták a nemzeti statisztikai főtervet (korszerű statisztikai módszereket vezettek be, biztosítják a normáknak – többek között az ENSZ hivatalos statisztikai alapelveinek– való megfelelést); Libanon intézményi felépítését a statisztikakészítés megkönnyítésének érdekében átalakították; létrehozták az alapvető adatbázisokat (pl. gazdasági szervezetek nyilvántartása, szolgáltatási adatbázis stb.); valamennyi kormányzati honlapon hozzáférhetők a statisztikák 
 Ütemezés 
 Középtávon, a cselekvési terv teljes időtartama alatt Rövid távon: nemzeti statisztikai főterv elfogadása, korrupcióellenes jogszabályok elfogadása, az informatikai infrastruktúra kialakítása és az e-kormányzat megvalósítása 
 Uniós beavatkozás(ok) 
 Technikai segítségnyújtás a referenciaértékek teljesítéséhez, többek között ikerintézményi programok révén. 
F.           A
biztonsági ágazat irányításának, illetve a bűnüldözés javítása, beleértve az
együttműködést, az elszámoltathatóságot és a felügyeleti mechanizmusokat,
valamint előrelépés az integrált határigazgatás terén
 Referenciaértékek || Mutatók 
 -     A biztonsági erők szakmai felkészültségére, elszámoltathatóságára, pártatlanságára és átláthatóságára vonatkozó állampolgári igényeket és elvárásokat tükröző megközelítés elfogadása;         -      Nemzeti szintű válság- és katasztrófa-kockázatkezelési politika elfogadása és végrehajtása, a természeti és ember által előidézett vészhelyzetek hatásosabb megelőzése, valamint a magasabb szintű felkészültség és a hatékonyabb válaszmechanizmusok érdekében; -     A biztonsági szervek szervezeti hatáskörének megerősítése; -     A libanoni biztonsági szervek egymás közötti, valamint a bírói karral folytatott rendszeres együttműködésének elmélyítése és az információcsere fokozása; a biztonsági szervek hatékony felügyelete   -     Integrált határigazgatási stratégia kidolgozása és megvalósítása; -     A hivatalos határátkelők és az általános határrendészeti eljárások korszerűsítése és megerősítése; a teljes határvonal, a tűzszüneti, illetve a demarkációs vonalak hatékony ellenőrzése; többek között pénz, kábítószerek, fegyverek tiltott kereskedelme és az emberkereskedelem elleni küzdelemmel kapcsolatos nemzeti és regionális együttműködés elmélyítése;     -     További lépések a határ-megállapítással kapcsolatos kérdések terén, figyelembe véve az 1701. sz. ENSZ BT határozatot és tekintettel Libanon tengeri határaira || -     Körültekintő belső stratégiai tervezésen alapuló intézményfejlesztés a szervek keretein belüli; az állampolgároknak a biztonsági, illetve a jogállamiság fenntartására irányuló szolgáltatásokkal kapcsolatos elégedettségét vizsgáló közvélemény-kutatások; a belbiztonsági erők tevékenységüket magatartási kódex alapján végzik, amely szemléletet a többi biztonsági szerv is követi; a bűnüldözés során tiszteletben tartják az emberi jogokat; jelentések a biztonsági szervek letartóztatási és vallatási gyakorlatáról; csökken azon esetek száma, amelyek során büntetlenséget biztosítanak; -     A polgári védelemmel kapcsolatos kérdések a biztonsággal kapcsolatos irányítás részét képezik; kialakították a polgári válságok és az ember által előidézett katasztrófák hatékony kezelését szolgáló mechanizmusokat, illetve szervezeti hátteret; -     A bűnüldöző hatóságok működésének értékelése; kialakították a belső képzések rendszerét; a stratégiai tervezés célkitűzésein alapuló szervezeti önértékelés; az eljárások automatizálása; az elvégzett műveletek összesített adatai; statisztikák; -     Kialakították és működnek a szervek közötti együttműködés mechanizmusai; a bűnügyi nyomozások kapcsán a biztonsági szervek és a bíróságok közötti együttműködésről vezetett statisztikák; a biztonsági szervek ellenőrzését szolgáló intézményi mechanizmusok vizsgálata; a civil társadalom felügyelő szerepet tölt be; -     Véglegesítették és elfogadták az integrált határigazgatási stratégiát; kijelölték a határokkal foglalkozó nemzeti koordinátort és meghozták a stratégia megvalósításához kapcsolódó igazgatási intézkedéseket; -     A határigazgatási infrastruktúra fizikai és informatikai fejlesztése, mind a határátkelők, mind a központi igazgatás esetében; az útlevelek és vízumok kapcsán lépések történtek a biometrikus technológiák alkalmazásának bevezetésére; az ország teljes határvonalán hatékony határellenőrzést alakítottak ki és valósítottak meg; a határokon dolgozók a nemzetközi normáknak megfelelő felszereléssel végzik munkájukat és megfelelően képzettek; a csempésztevékenységről vagy tiltott kereskedelemről szóló, valamint a libanoni hatóságok válaszlépéseiről készített jelentések, bírósági peres ügyek, független forrásból (például FRONTEX-től) származó adatok; -     Előrelépés történt a határdemarkációs kérdésekben; változatlan elkötelezettség az ENSZ BT 1701. számú határozatának végrehajtását célul kitűző, az UNFIL-lel kialakított együttműködés iránt, valamint a tengeri határok témakörét illetően 
 Ütemezés 
 Rövid, illetve középtávon, a cselekvési terv teljes időtartama alatt Rövid távon: a belbiztonsági erők stratégiai tervezése; a belbiztonsági erőkre vonatkozó magatartási kódex teljes körű alkalmazása; nemzeti szintű katasztrófa-kockázatkezelési politika; az integrált határigazgatási stratégia kidolgozása, amelyet késedelem nélkül követnek a végrehajtási intézkedések/tervek 
 Uniós beavatkozás(ok) 
 A biztonsági szervek szakmai felkészültségének további támogatása; támogatás a vészhelyzeti szolgálatok megfelelő működéséhez, valamint a rendszer reformjáról a civil társadalommal kialakított párbeszédhez. Támogatás a stratégiafejlesztéshez és a hivatalos határátkelők működtetéséhez, az szervek belső, illetve az szervek közötti eljárások és gyakorlatok koordinációjának javításához; kapacitásépítés és támogatás az integrált határigazgatás intézményi struktúrájának kiépítéséhez, valamint a struktúrának a nemzetközi normákkal történő összehangolásához (beleértve lehetőség szerint a biometrikus technológiákat is); a libanoni hatóságok és a FRONTEX közötti operatív és technikai együttműködés előmozdításához. 
G.          A
kereskedelmi versenyképesség javítása és az uniós, illetve nemzetközi piacokkal
való kereskedelmi integráció továbbmélyítése, csatlakozás a WTO-hoz
 Referenciaértékek || Mutatók 
 -      Csatlakozás a WTO-hoz, a WTO szabályok végrehajtása és kötelezettségvállalások teljesítése, többek között a WTO vonatkozású jogszabályok elfogadása és végrehajtása;         -      A származási szabályokra vonatkozó új keret (az új pán-euromediterrán származási szabályokról szóló jegyzőkönyv, regionális egyezmény) elfogadása, valamint aktív közreműködés a pán-euromediterrán származási szabályok felülvizsgálatában; -      Exporttámogatási stratégia;   -      A három kiemelt ágazat (elektromos készülékek, nyomástartó berendezések, építőanyagok) esetében előrelépés az ipari termékek megfelelőségértékeléséről és elfogadásáról szóló megállapodás (ACAA) előkészületeit illetően; a tárgyalások megkezdése azoknak az ágazatoknak az esetében, amelyek vonatkozásában befejeződtek az előkészületi munkák;     -      Az élelmiszerek nyomon követhetőségét biztosító országos rendszer és az értékesítési csatornák igazgatásának javítása (nevezetesen a nagykereskedelmi piacok esetében); minőségi agrár-élelmiszeripari feldolgozó övezetek; || -       Elfogadták és végrehajtották a WTO vonatkozású jogszabályokat, többek között a nemzetközi kereskedelemről és engedélyeztetésről szóló törvényt, a szabványtörvényt, a műszaki előírásokról és megfelelőségértékelési eljárásokról szóló törvényt, az élelmiszer-biztonságról szóló törvényt, az állatok elkülönítéséről szóló törvényt, a védjegytörvényt, a tisztességtelen versenyről szóló törvényt, az ipari tervezésről szóló törvényt, valamint módosították a szerzői jogra vonatkozó törvényt és végrehajtották a növények elkülönítéséről szóló törvényt; -       A WTO-csatlakozással kapcsolatban vállalt kötelezettségeket teljesítették; -      Elfogadták a származási szabályokról szóló új pán-euromediterrán jegyzőkönyvet; aláírták, megerősítették és végrehajtották a regionális egyezményt; Libanon részt vesz a felülvizsgálati folyamatban; -      Véglegesítették és végrehajtották az exporttámogatási stratégiát; elfogadták az exporttámogatásról szóló törvénytervezetet; -      Módosították a vonatkozó horizontális és ágazati jogszabályokat, a versenyképesség fokozásának érdekében korszerűsítették a szabványosítással, akkreditációval, műszaki előírásokkal, megfelelőségértékeléssel, metrológiával és piacfelügyelettel foglalkozó intézményeket (például a LIBNOR Libanoni Szabványügyi Hivatalt, a COLIBAC akkreditáló testületet, a megfelelőségértékelési testületeket, többek között az Ipari Kutatóintézetet); megkezdődtek a tárgyalások azoknak az ágazatoknak az esetében, amelyek vonatkozásában lezárultak az előkészületi munkák -    Megtervezték és kialakították az élelmiszerek nyomon követhetőségét biztosító rendszert; felügyelik és fejlesztik az értékesítési csatornákat (megvalósult a nagykereskedelmi piacok hatékony szabályozása, a termelők hozzáférnek a piaci adatokhoz); kijelölték a minőségi övezeteket;   
 Ütemezés 
 Rövid távon: előrelépés a WTO-csatlakozás, illetve a származási szabályok tekintetében; Középtávon: a többi referenciaérték, általános versenyképesség 
 Uniós beavatkozás(ok) 
 A fent meghatározott referenciaértékek megvalósításához, így a három kiemelt ágazattal (elektromos készülékek, nyomástartó berendezések, építőanyagok) kapcsolatos ACAA-tárgyalások előkészületi munkájához, a Gazdasági és Kereskedelmi Minisztérium Minőségügyi Csoportja, valamint az Országos Mérésügyi Tanács kapacitásépítéséhez, a kereskedelemfejlesztéshez és az exporttámogatáshoz, a nyomon követhetőséget biztosító rendszerhez megfelelő technikai segítségnyújtás és támogatás.   
H.          Az
üzleti környezet fejlesztése, különösképpen a mikro-, kis- és
középvállalkozások számára, valamint a kulcsfontosságú ágazatok esetében a
belpiaci környezet fejlesztése
 Referenciaértékek || Mutatók 
 -    Részvétel az euromediterrán ipari együttműködésben (úgy az ágazatokon átívelő, mint az ágazatspecifikus intézkedésekben), az euromediterrán vállalkozási charta és az ipari együttműködésre vonatkozó euromediterrán munkaprogram végrehajtása; -    A vállalkozási kedvet ösztönző, illetve a mikro-, kis és középvállalkozások (mkkv-k) számára kedvező üzleti környezet fejlesztése a megfelelő eszközök alkalmazása, valamint a mkkv-k és a regionális/uniós üzleti platformok, hálózatok és programok közötti kapcsolatok révén;         -    Az innováció kiemelt szerepe;   -    Az üzleti tevékenységet ösztönző jogszabályi háttér javítása: az uniós és nemzetközi normákkal összhangban álló új társasági jog (Code de Commerce) és versenyjog, a biztonságos hitelnyújtásra és a fizetésképtelenségre vonatkozó rendeletek; -    A vállalkozásalapítással kapcsolatos adminisztratív eljárások egyszerűsítése, többek között világos és objektív feltételek, egyablakos ügyintézés, elektronikus eljárások kialakítása; -    A befektetési politika felülvizsgálata, ösztönzők bevezetése a közvetlen külföldi befektetések előmozdítására     || -    Ágazatokon átívelő és ágazatspecifikus intézkedések valósultak meg Libanon aktív közreműködésével, többek között a charta fokozatos átalakításának következtében; az euromediterrán vállalkozási charta végrehajtásának 2008. évi értékelésekor alkalmazott mutatók használata; -    A „vállalkozói ökoszisztéma” kibővítésének érdekében kiigazították a keretfeltételeket; a kulcstényezők aktív előmozdítása: a know-how-hoz és a forrásokhoz való hozzáférés, kapacitásépítés, média, kultúra, iránymutatás és támogatás; a libanoni mkkv-k közreműködése a szupranacionális üzleti platformok keretén belül; a közreműködés eredménye; -    Emelkedett a mkkv-k száma: cégbejegyzések, vállalatalapításra vonatkozó statisztikai adatok, induló vállalkozások száma, a hazai és külföldi beruházások növekvő volumene; induló vállalkozások sikeressége és/vagy sikertelensége; -    Ösztönözték az egyetemi és ipari szféra közötti szorosabb együttműködést; az innovációs tevékenység kormányzati támogatása; -    Elfogadták és ténylegesen végrehajtották jogszabályokat; a kapcsolódó közigazgatási és szervezeti változtatások megtörténtek: felállították a versenyhivatalt, létrehozták a valós idejű, interneten keresztül elérhető cégnyilvántartást; átalakították és megerősítették a fizetésképtelenségre vonatkozó szabályozást; -    Jelentős mértékben csökkent a vállalkozásbejegyzéshez szükséges idő, illetve a fizetendő díjak; az üzleti támogató szolgáltatások száma és változatossága; -    Felülvizsgálták a jogi, politikai és közigazgatási rendelkezéseket, megerősítették a jogbiztonságot és fokozták a befektetések védelmét; lépéseket tettek a pénzügyi integráció előmozdítása érdekében (saját tőke, kockázati tőke, „üzleti angyalok”)   
 Ütemezés 
 Közép-, illetve hosszú távon, a cselekvési terv teljes időtartama alatt Rövid távon: (Libanonnal megvitatandó) Innováció, vállalkozói készség és az Euromediterrán ipari együttműködés végrehajtása 
 Uniós beavatkozás(ok) 
 A fent meghatározott referenciaértékek megvalósításához szükséges technikai segítségnyújtás, többek között az üzleti környezet javítását, a minőségi infrastruktúra korszerűsítését illetően, valamint az innováció és a mikro-, kis- és középvállalkozások támogatása terén.   
I.            A
mezőgazdasági termékek termelésének és kereskedelmének nemzetközi normákkal
összhangban történő fokozása, növekvő mértékű liberalizáció megvalósítása, a
versenyképesség fokozása és a vidéki gazdaság fejlesztése
 Referenciaértékek || Mutatók 
 -    A mezőgazdaságra, halászatra, valamint a vidéki térségekre vonatkozó hosszú távú, nemzeti keretstratégia kialakítása, amely a szegények érdekeit és a munkahelyteremtést szolgálja, illetve a vidéki tevékenységek és a foglalkoztatási lehetőségek diverzifikációját tűzi ki célul; a hatályos jogszabályok végrehajtása és érvényesítése; hatékony nemzeti és helyi szintű igazgatás, valamint a magánszektor szerepvállalásának megerősítése; a mezőgazdasági ágazat jobb áttekintése;         -    Az erdők védelmének megerősítése, illetve erdőtelepítés;         -    A minőségi termelésre vonatkozó szakpolitikai keret kialakítása, különös tekintettel a földrajzi jelzések oltalmára és a biotermesztésre; -    A nemzetközi szintű élelmiszer-biztonság és -minőség megteremtését célzó beruházások; az egészségügyi és növény-egészségügyi szabványok érvényre juttatása a „termelőtől a fogyasztóig” tartó folyamat során, valamint e szabványoknak a nemzetközi és uniós szabványokhoz való igazítása;       -    A termelő infrastruktúrák fejlesztésének támogatása; a termelés és a vidéki gazdaság diverzifikációja; a munkahelyteremtés érdekében a helyi kapacitások (termelői csoportok, illetve közösségek) támogatása; -    Hitelkeret biztosítása a mezőgazdasági termelők részére, illetve vidékfejlesztési kezdeményezések kialakítása; -    A forgalmazással kapcsolatos folyamatok javítása, beleértve a külföldi piacokra történő értékesítést is, többek között a tanúsítási mechanizmusok, így a megfelelési rendszerek kiterjesztése a biotermékekre; -    Előrelépés a mezőgazdasági és feldolgozott mezőgazdasági termékek, valamint halászati termékek kereskedelmének liberalizációja terén, összhangban a rabati menetrenddel, az exportlehetőségek javításának céljából; előrelépés a földrajzi jelzések oltalmáról szóló megállapodás irányába || -          Kidolgozták és a kormány elfogadta a vidékfejlesztést szem előtt tartó keretstratégiát; a mezőgazdasági létesítmények megfelelnek a jogszabályoknak; a szabályozás javításának jellege és mértéke; megerősítették a közigazgatás adminisztratív kapacitását; támogatást nyújtottak a magánszektor érdekelt tagjainak (termelői szövetségeknek, az ismeretek terjesztését biztosító szolgáltatásokhoz stb.), hogy önálló szereplőként tevékenykedjenek; sor került a földhasználati főtervvel összhangban a földterületek besorolására; bevezették a termelők, földterületek és a termesztett növények mezőgazdasági nyilvántartó rendszerét; a kereskedelmi kamarák meglévő keretein belül megerősítették a mezőgazdasági termelők szerepvállalását; -          Végrehajtották a nemzeti erdőtelepítési tervet; a nemzeti földhasználati tervvel összhangban törvény rendelkezik minden (így a közterületeken és a magántulajdonban lévő földeken található) erdőterület védelméről; erdőtelepítési tevékenységek; végrehajtották a nemzeti és regionális parkok kialakítására vonatkozó terveket; -          A szakpolitikákat a libanoni helyzetnek megfelelően alakítottak ki;   -          Létrehozták az élelmiszerbiztonsági hatóságot; növelték az igazgatás és a mechanizmusok számára rendelkezésre álló, a biztonságra és minőségre vonatkozó szabványok biztosításához szükséges forrásokat; az egészségügyi és növény-egészségügyi szabványokat az Állat-egészségügyi Világszervezet szabványaihoz, a Codex Alimentariushoz, a Nemzetközi Növényvédelmi Egyezményhez és az uniós vívmányokhoz igazították; szigorították a szabványokat és ellenőrzéseket végeztek, melyek során adatot szolgáltattak az előírások betartásáról, illetve be nem tartásáról; -          az infrastrukturális fejlesztésekre, a termelésre, és az ágazaton belüli foglalkoztatásra vonatkozó statisztikai adatok; -          Létrehozták a hitelkeretet, a hitelkeret működésére vonatkozó adatok; -          Előrelépés a forgalmazás során alkalmazott gyakorlatok terén (csomagolási és címkézési előírások, kiviteli eljárások) felülvizsgálták, valamint szükség esetén kialakították/javították a tanúsítási eljárásokat; -          Megkezdődtek a kereskedelem további liberalizációjáról folyó tárgyalások; megkezdődött a mezőgazdasági termékek és élelmiszerek földrajzi jelzésének oltalmáról szóló megállapodás megvitatása 
 Ütemezés 
 Rövid, illetve hosszú távon Rövid távon: élelmiszerek nyomon követhetőségét biztosító rendszer, az értékesítési csatornák irányítása 
 Uniós beavatkozás(ok) 
 A bevált módszereken, illetve az agrár- és vidékfejlesztésre vonatkozó európai szomszédsági program (ENPARD) támogatásán alapuló beavatkozások, a Mezőgazdasági Minisztériumnak, illetve az illetékes állat-egészségügyi és élelmiszer-biztonsági hatóságoknak biztosított technikai segítségnyújtás, illetve ikerintézmény-fejlesztés és kapacitásépítés (a jogszabályok naprakésszé tétele, igazgatási átszervezés, személyi állomány képzése); az erdőtelepítési szakpolitika támogatása; a nagyobb hozzáadott értékkel rendelkező termékeket eredményező diverzifikáció támogatása, a mezőgazdasági létesítmények/infrastruktúra korszerűsítésének, illetve a minőség biztosításának támogatása; marketing know-how; az egészségügyi és növény-egészségügyi szabványokra vonatkozó uniós szabályok alkalmazásának támogatása. 
J.           A
környezetvédelem fokozása és előrelépés a fenntartható regionális fejlődés
terén a nagyobb decentralizáció, valamint az önkormányzatok, illetve helyi
hatóságok szerepvállalásának erősítése révén
 Referenciaértékek || Mutatók 
 -    Állami támogatás az önkormányzatoknak és a helyi hatóságoknak az infrastruktúra működtetéséhez, kezeléséhez és fenntartásához, valamint a növekedést ösztönző önkormányzati szolgáltatások biztosításához;       -    Az önkormányzatok intézményi, pénzügyi és közigazgatási autonómiájának megerősítése; a helyi hatóságok szélesebb döntéshozatali jogkörrel történő felruházása;   -    Az állampolgárok számára az önkormányzatok nagyobb értéket képviselnek, az önkormányzatok közösségi szerepvállalásának erősítése a helyi civil társadalmi szervezetekkel kialakított partnerség révén, különös tekintettel a nemek közötti esélyegyenlőségre, valamint a hatékonyságra; -    A hosszú távú fenntartható fejlődés, a környezetvédelem, valamint az éghajlatváltozás elleni küzdelem iránti igény elismerése, többek között az alapvető nemzetközi jogi eszközök megerősítése révén; a környezetvédelemmel és az éghajlatváltozással kapcsolatos nemzeti szintű tervezés és szakpolitikai döntéshozatal javítása; rendszeres környezeti monitoring bevezetése, valamint az eredmények közzététele;   -    A nemzeti tervekkel összhangban aktív erőfeszítések a szennyezésmentesítés és a biológiai sokféleség megőrzése érdekében, regionális tervekben, illetve uniós kezdeményezésekben való közreműködés révén || -    Az állami támogatás mértéke és formája; a helyi hatóságok pénzügyi mozgásainak racionalizálása (beleértve a távközlésből származó bevételeket és a független önkormányzati alap megújítását); működnek azok a mechanizmusok, amelyek lehetővé teszik, hogy a helyi hatóságok hatékony és átlátható módon férjenek hozzá a fejlesztési alapokhoz; a Belügyi és Önkormányzati Minisztérium vonatkozó adminisztratív kapacitását megerősítették; -    Elfogadták a helyi hatóságok megerősítését szolgáló keretet; meghozták a kapcsolódó jogszabályi/szabályozási intézkedéseket; az elfogadott helyi földhasználati tervek száma; naprakésszé tették a helyi szinten keletkező bevételekre és helyi adókra vonatkozó törvényeket; -    A nyújtott szolgáltatások minőségére/mértékére és hatékonyságára vonatkozó adatok; partnerségi kapcsolatot építettek ki a helyi civil szervezetekkel, a bevált módszerek meghatározása érdekében értékelték az eredményeket;   -    A fenntartható fejlődés céljait belefoglalták a kormány és a helyi hatóságok szakpolitikáiba és intézkedéseibe; megerősítették az egyezményeket (a CITES-t, a MARPOL VI. mellékletét, a barcelonai egyezmény jegyzőkönyveit, nevezetesen az ICZM-t és a tengeri kitermelésről szóló jegyzőkönyvet); a nemzeti szintű koordinációt és környezetvédelmi tervezést lehetővé tevő közigazgatási átszervezés; meghatározták a nemzeti környezetvédelmi mutatókat; intézkedéseket hoztak az éghajlatváltozás elleni küzdelem terén, kialakították az országos környezetvédelmi monitoring hálózatot; folyamatosan ellenőrzik a nagyvárosok levegőminőségét; -    A nemzeti cselekvési tervvel összhangban megkezdődött a Horizont 2020 programnak a Földközi-tenger szennyezésmentesítését célzó kezdeményezésében és a szárazföldi tevékenységekből származó szennyezés elleni stratégiai cselekvési programban való közreműködés; egyedi szennyezésmentesítési tevékenységek a Földközi-tengeren (többek között a regionális tervek keretén belül); végrehajtották a nemzeti biodiverzitási stratégiát és cselekvési tervet, kezdetét vette a barcelonai egyezménynek a biológiai sokféleség megóvását célzó stratégiai cselekvési programjában (SAP BIO) való részvétel 
 Ütemezés 
 Rövid, illetve középtávon, a cselekvési terv teljes időtartama alatt Rövid távon: előrelépés az önkormányzati szerepvállalás egységes felfogását illetően; környezetvédelmi tervezés és nemzeti szintű koordináció; a CITES-egyezmény megerősítése 
 Uniós beavatkozás(ok) 
 Kapacitásépítés nemzeti szinten a hatékony decentralizációs szakpolitikára, illetve a helyi hatóságok közötti kapcsolatok javítására vonatkozó reformok végrehajtása érdekében; kapacitásépítés helyi szinten a helyi hatóságok technikai, adminisztratív és pénzügyi kapacitásának bővítése érdekében, különös tekintettel a helyi fejlesztési tervek és projektek kidolgozására és végrehajtására; a szolgáltatásnyújtás fejlesztését, bevételteremtést célul kitűző és a helyi adminisztratív kapacitásra vonatkozó helyi kezdeményezések és projektek pénzügyi támogatása; állandó és kifejezetten az önkormányzati infrastruktúrák finanszírozására szolgáló eszközök kialakítására vonatkozó tanulmányok finanszírozása; a kormány, illetve a civil társadalom, a magánszektor, az egyetemi szféra és a média közötti partnerség előmozdítása a szennyezéscsökkentési és egyéb kísérleti projektek végrehajtása érdekében; támogatás a fenntartható fejlődésre vonatkozó nemzeti stratégia kidolgozásához és végrehajtásához; az éghajlatváltozás kezelésével kapcsolatos, illetve a környezetgazdálkodási kapacitásépítés. 
K.          A
nemzeti oktatási stratégia végrehajtása, a műszaki és szakképzés javítása
 Referenciaértékek || Mutatók 
 -  A koragyermekkori nevelés és alapfokú oktatás színvonalának javítása az állami intézményekben; a tanulók oktatásban való megtartásának javítása, illetve eredményeik javulása; az állampolgársági tudatra és társadalmi kohézióra neveléssel kapcsolatos tantervi elemek megerősítése; az iskolák szélesebb körű költségvetési és szervezeti függetlensége;   -  Támogatás biztosítása, hogy a libanoni felsőoktatás önként alkalmazza a bolognai folyamat elveit;     -  A torinói folyamat elveit tükröző, a műszaki és a szakképzésre vonatkozó új stratégia kidolgozása és elfogadása, amely stratégia egyben integrált és az állami, a magán- és a civil szféra részvételén alapuló programok kialakítása révén megerősíti a képességfejlesztés és a munkaerő-piaci igények közötti összhangot;     -  Az intézményi kapacitás megerősítése és a kapcsolódó mechanizmusok, illetve eszközök kialakítása;     -  Az oktatás színvonalának emelése valamennyi szinten, a tudásalapú gazdaság igényeivel összhangban; minőségbiztosítási eljárások bevezetése a bolognai folyamat elveivel összhangban     -  a szakmai ismeretek minősítésére vonatkozó, valamint a korábbi tanulmányok és a korábban szerzett szakmai tapasztalat elismerését szolgáló nemzeti képesítési keretrendszer kialakítása; tantervi reform   || -   Megtartási arány és a tanulók eredményei; felülvizsgálták a pedagógusképzést; bevezették az aktív oktatási módszereket és a kisegítő oktatást; alkalmazzák az alapfokú oktatás hatékonyságának mérésére szolgáló módszereket; felállították az iskola bizottságokat és a szülői munkaközösségeket; módosították a tanterveket; növelték az iskolák autonómiáját;   -  Elfogadták a három képzési ciklusból álló rendszert, sor került a kreditrendszer bevezetésére, fokozták a minőségbiztosítást, megerősítették a szociális dimenziót, fokozták a diákok részvételét, kialakították a képesítési keretrendszert, növelték a mobilitást, kialakították a képesítések elismerésére, illetve egyenértékűségének megállapítására szolgáló eszközöket; -  Kidolgozták és elfogadták a felülvizsgált műszaki és szakképzési programot kialakították a képesítési táblázatot, rendszeresen elemzik a munkaerő-piaci igényeket, felállították az információs rendszert; véglegesítették a karriertérképet; elmélyítették az oktatási intézmények és az üzleti szféra közötti együttműködést; sor került a civil társadalom és a szociális partnerek bevonására; együttműködés más minisztériumokkal a szakképesítésekre vonatkozó nemzeti keretet illetően; -  Felülvizsgálták és kiegészítették a minisztériumi munkaköri leírást; a meglévő egységeket korszerűsítették, új egységeket hoztak létre, fejlesztették a minisztériumi struktúrát; kialakították a monitoringgal és tervezéssel foglalkozó szervezeti egységeket, illetve e tevékenységek eszközkészletét; az informatikai eszközöket szélesebb körben alkalmazzák; létrehozták a hallgatói információs rendszert; -  Kialakították és valamennyi szinten intézményesítették az oktatás értékelésére szolgáló rendszert; meghatározták az oktatás minőségmutatóit és létrehozták a felsőoktatási minőségbiztosítással foglalkozó nemzeti hatóságot (elfogadták és végrehajtották a vonatkozó jogszabályokat); kialakították az alacsonyabb fokú oktatás minőségellenőrzési rendszerét; -  A szakképesítéseket a tanulási eredmények alapján határozták meg, és azokat nemzeti szabályozó akkreditálja; e meghatározásoknak megfelelően létrehozták és véglegesítették a nemzeti képesítési keretrendszert; a nemzeti képesítési keretrendszerrel kapcsolatban felülvizsgálták a szakképesítő bizonyítványok országos nyilvántartási rendszerét, a vonatkozó dokumentumok alapján létrehozták a szakképzés ellenőrzését szolgáló rendszert; kialakították a megfelelő informatikai hátteret; az elavult tanterveket átalakították, hogy kompetenciaalapú oktatási szemléletet tükrözzenek, pontosan meghatározták az intézmények szerepét; figyelembe vették a munkaerő-piaci igényeket 
 Ütemezés 
 Közép-, illetve hosszú távon, a cselekvési terv teljes időtartama alatt Rövid távon: A műszaki, illetve szakképzésre vonatkozó stratégia elfogadása, az oktatási minőségmutatók megállapítása és felsőoktatási minőségbiztosítással foglalkozó nemzeti hatóság létrehozása   
 Uniós beavatkozás(ok) 
 Kapacitásépítés a felsőoktatás minőségbiztosításával foglalkozó szervezet létrehozására; a felsőoktatás átszervezésének támogatása a Tempus program révén; támogatás a műszaki és szakképzési stratégiához, az Erasmus Mundus program és a Marie Curie-fellépés keretein belül a mobilitás fokozása; segítségnyújtás a libanoni egyetemek Jean Monnet programban való részvételéhez; a civil társadalommal és a magánszektorral, az általános és szakképzés terén kialakított partnerség támogatása; segítségnyújtás a műszaki és szakképzési programokat érintő kérdésekben; a tényeken alapuló szakpolitikai döntéshozatal támogatása; „A megtartás és az eredmények javítása”, valamint az „Állampolgárság az oktatásban” program végrehajtásának nyomon követése, a szakképzés munkaerő-piaci igényekre való reagáló képességének javítása. 
L.           A
szociális védelem és az egészségügyi ellátás javítása
 Referenciaértékek || Mutatók 
 -  A lakosság valamennyi szegmense számára hozzáférés a megfizethető és magas színvonalú egészségügyi ellátáshoz; -  Az egészségügy különböző egészségbiztosítási modellek vizsgálatán alapuló reformja; -  Az egészségügyi ellátásra és öregségi nyugdíjra kiterjedő szociális védőháló a magánszektorban dolgozók számára is; -  Részvétel a vonatkozó uniós/nemzetközi programokban || -  Az állami kórházak nyújtotta ellátás javításának érdekében felülvizsgálták a kórházak szerződéses megállapodásait; -  Kialakították és végrehajtották az elsődleges egészségügyi ellátásra vonatkozó csomagot; -  Elfogadták az inkluzívabb egészségbiztosítási és nyugdíjrendszert bevezető jogszabályokat; -  További részvétel az „Episouth”, fertőző betegségekkel foglalkozó hálózat munkájában (2013-ig) 
 Ütemezés 
 Közép-, illetve hosszú távon, a cselekvési terv teljes időtartama alatt 
 Uniós beavatkozás(ok) 
 Technikai segítségnyújtás a libanoni munkaügyet és szociális védelmet érintő átfogó szakpolitikák európai uniós bevált módszerek szerinti felülvizsgálatához. Az Országos Társadalombiztosítási Alap és az Nemzeti Foglalkoztatási Hivatal reformjának, valamint a Munkaügyi Minisztérium kapacitásépítésének támogatása. 
M.         Az
energiaellátás bővítésére, szerkezeti reform elindítására, valamint a megújuló
és alacsony szén-dioxid-kibocsátású energiaforrások használatára, illetve
energiahatékonyságra irányuló energiastratégia végrehajtása
 Referenciaértékek || Mutatók 
 -  A meglévő, energia és villamos energia vészhelyzeti tervek végrehajtásának megkezdése a megfelelő finanszírozás biztosítása mellett; a jogi és szabályozási keret fejlesztése; energiaügyi szabályozó hatóság felállítása; -  A költségvetésre gyakorolt hatások elemzése és a villamosenergia-ágazat jövőre vonatkozó tervezése; az ágazat szerkezeti átalakítása a nagyobb hatékonyság, a villamosenergia-ellátás növelése (az áramkimaradások csökkentése), illetve a mindenki számára biztosított hozzáférés érdekében;       -  A fizikai infrastruktúra kiépítése és megfelelő karbantartása, illetve korszerűsítése; -  Az energiahatékonysági és a megújuló energiaforrásokra vonatkozó, valamennyi ágazatra kiterjedő tervek végrehajtásának megkezdése, beleértve a megújuló és alacsony szén-dioxid-kibocsátású energiaforrások használatát célzó projekteket, hogy (a 2010. évi villamosenergia-tervben foglaltaknak megfelelően) a teljes villamosenergia-szükséglet 12 %-át megújuló energiaforrásokból fedezzék || -  Működőképessé tették/megvalósították a meglévő terveket; elfogadták a hiányzó jogszabályokat; javaslatot tettek, majd ezt követően felállították a szabályozó szakhatóságot;   -  Az állami költségvetésre háruló terhek csökkentésének érdekében átalakították az ágazat finanszírozását; javultak a pénzügyi eljárások (díjbeszedés, fizetési késedelem miatti bírságok, kínálat/kereslet számítások); felléptek a jogosulatlan vételezés ellen; átalakították az „Électricité du Liban”-t (EDL); előrelépés történt az EDL gazdasági társasággá alakítása terén; -  Villamosenergia-termelés növekedésének mértéke; statisztikai adatok a villamosenergia-ellátásról, többek között az áramkimaradásokról és a villamos energiához való hozzáférésről Libanon egész területén; -  A felújított és korszerűsített fizikai infrastruktúra aránya; azon területek száma, ahol megvalósult az infrastruktúrafejlesztés; -  Valamennyi ágazatot tájékoztatták a megújuló energiaforrásokra vonatkozó és az energiahatékonysági célkitűzésekről; intézkedéseket hoztak az energiahatékonyság fokozására, valamint a megújuló és az alacsony szén-dioxid-kibocsátású energiaforrások fejlesztésére, többek között elindították az éghajlatváltozáshoz való alkalmazkodás elősegítését célzó alacsony kibocsátású fejlesztési projekteket és azok kivitelezése folyamatban van; -  A nemzeti energiahatékonysági és megújuló energiaforrások cselekvés (NEEREA) révén jelentős beruházásokat mozgósítottak; a beruházások mértéke; a NEEREA-t fenntartható mechanizmussá alakították át 
 Ütemezés 
 Középtávon, a cselekvési terv teljes időtartama alatt Rövid távon: (Libanonnal megvitatandó) 
 Uniós beavatkozás(ok) 
 A szabályozási keret fejlesztésének, a jövőbeni szabályozó esetleges kapacitásépítésének támogatása; energiahatékonysági, illetve megújulóenergia-projektek műszaki és beruházási támogatása; a földgázzal, a villamos energiával, az energiapiaccal, az energiahatékonysággal stb. kapcsolatos regionális együttműködés kiterjesztésének támogatása. 
Melléklet
EU–Libanon cselekvési terv: További
célkitűzések
Áttekintés
1. Politikai reform és párbeszéd................................................................................................... 29
2. Reform és együttműködés a jog érvényesülése,
a szabadság és a biztonság terén...................... 31
3. Gazdasági és szociális reform, fenntartható
fejlődés.................................................................. 33
3.1. Gazdasági és pénzügyi reform............................................................................................... 33
3.2........ Szociális és migrációs kérdések,
fenntartható nemzeti, illetve regionális társadalmi-gazdasági fejlődés    34
4. Kereskedelemmel kapcsolatos kérdések, piaci
és szabályozási reform..................................... 36
4.1. Ipar, kereskedelem és szolgáltatások.................................................................................... 36
4.2. Piac, verseny és üzleti környezet........................................................................................... 37
4.3. Vám- és adóügy.................................................................................................................. 38
5. Oktatás és kutatás, információs társadalom,
civil társadalom és kultúra..................................... 39
5.1. Oktatás, tudomány és technológia,
kutatás-fejlesztés, innováció és információs társadalom.... 39
5.2. Ifjúság és sport, civil társadalom,
kultúra, illetve emberek közötti kapcsolatok....................... 41
6. Mezőgazdaság és halászat....................................................................................................... 42
7. Közlekedés, energia és környezetvédelem............................................................................... 43
7.1. Közlekedés......................................................................................................................... 43
7.2. Energia................................................................................................................................ 45
7.3. Környezetvédelem, többek között az
éghajlatváltozás kérdése.............................................. 45
Területek
1. Politikai reform és párbeszéd
A területhez kapcsolódó kérdéskörökkel
elsősorban az alábbi EU–Libanon közös testület foglalkozik:
·              
Emberi jogokkal, demokráciával és kormányzással
foglalkozó albizottság
A cselekvési terv fő részében meghatározott
prioritások, amelyek e területre vonatkoznak:
·                        
A nemzetközi normák átvételét célzó választási
reform és a libanoni parlament hatékonyságának fokozása
·                        
Emberi jogok, illetve a kiszolgáltatott csoportok,
többek között a palesztin menekültek védelmét célzó jogszabályok és más
alkalmas intézkedések és célirányos fellépések
·                        
A közigazgatás hatékonyságának, megfelelő
irányításának és átláthatóságának javítása
További célkitűzések
a) Elmélyíteni a
Libanon–EU partnerséget rendszeres politikai párbeszéd, különböző
formákban és fórumokon történő eszmecserék folytatása, illetve közös politikai
célkitűzések együttes megvalósítása révén. Ennek elsősorban a következők képezik
részét:
–                        
az EU–Libanon partnerségi megállapodás, illetve az
európai szomszédságpolitika hatékony végrehajtására irányuló rendszeres,
különböző szinteken tartott kétoldalú megbeszélések,
–                        
a kül- és biztonságpolitikai együttműködés
elmélyítése,
–                        
párbeszéd a regionális kérdésekről és
együttműködés a konfliktusok megelőzésének, a válságkezelésnek, illetve a közös
biztonsági fenyegetések elhárításának érdekében, közös elkötelezettség a közel-keleti
békefolyamat előmozdítása iránt, hogy igazságos és tartós béke szülessen a
Közel-Keleten összhangban a nemzetközi joggal és a vonatkozó
ENSZ-határozatokkal, a madridi konferencia elveivel – tekintettel a „békéért
földet ” elvre is –, az útitervvel, a felek korábbi megállapodásaival és a 2002-ben
Bejrútban elfogadott arab békekezdeményezéssel,
–                        
együttműködés a multilaterális intézmények
keretein belül, többek között a regionális konfliktusok békés rendezésére
irányuló ENSZ-törekvésekben való közreműködés céljából. Elsősorban változatlan
elkötelezettség és együttműködés az UNIFIL-lel a dél-libanoni béke
megőrzésének érdekében,
–                        
együttműködés a vonatkozó ENSZ-határozatok hatékony
végrehajtása terén, illetve egyéb nemzetközi kötelezettségek
teljesítésében, többek között a Libanoni Különleges Bírósággal
összefüggésben,
–                        
csatlakozás a Nemzetközi Büntetőbíróság Római
Statútumához, illetve a Statútum végrehajtásához szükséges jogszabályi
módosítások elfogadása,
–                        
az Európai Parlament és a libanoni parlament között
kialakult párbeszéd folytatása.
b) Megszilárdítani
a demokráciát és a jogállamiságot strukturális reformok révén, a
közintézmények megerősítésével és a kormányzás javításával a cselekvési terv
prioritásaival összhangban.
c) Tovább
erősíteni az emberi jogok és alapvető szabadságok védelmét szolgáló
keretrendszert a kiemelt célkitűzéseken túlmenően, különös tekintettel az
alábbiakra:
–                        
az emberi jogok és alapvető szabadságok védelmére
vonatkozó nemzetközi kötelezettségvállalások hatékony végrehajtása,
–                        
a halálbüntetés alkalmazására vonatkozó de facto
moratórium fenntartása. A halálbüntetés eltörléséről – többek között a Polgári
és Politikai Jogok Nemzetközi Egyezségokmányának Második Fakultatív
Jegyzőkönyvéhez történő csatlakozásról – szóló párbeszéd folytatása,
–                        
a véleménynyilvánítás szabadságát és a média
függetlenségét szavatoló intézkedések,
–                        
az egyesülési és gyülekezési szabadság
biztosítása, valamint a vonatkozó jogszabályi keret és eljárások
megszilárdítása, különös tekintettel az ILO egyesülési szabadságról és
szervezkedési jog védelméről szóló 87. sz. Egyezményének megerősítésére és
végrehajtására,
–                        
személyek jogállásáról szóló világi törvény
elfogadásának mérlegelése, amely törvény vallási meggyőződésre való tekintet
nélkül biztosítja a libanoni állampolgárok számára a polgári jogi jogokat,
illetve ró ki rájuk kötelezettségeket,
–                        
a törvénybe foglalt és gyakorlatban megvalósuló megkülönböztetésmentesség,
többek között a szexuális irányultság alapján történő megkülönböztetés
megakadályozása,
–                        
az emberi jogokkal kapcsolatos témakörök bevezetése
az oktatásba valamennyi oktatási szinten, illetve az emberi jogi nevelés
tantervbe történő felvétele,
–                        
a civil társadalmi szereplőkkel
szakpolitikai kérdésekről tartott rendszeres konzultációk.
d) Békét
teremteni és megegyezést kialakítani a társadalomban a lehetséges
instabilitás kiváltó okainak felszámolására, támogatva a következőket:
–                        
a libanoni közösségek, illetve képviselőik közötti
inkluzív és folyamatos párbeszéd, többek között a nemzeti párbeszéd
intézményének újjáélesztésével, a vallási vezetők közötti párbeszéddel és egyéb
lehetséges fórumok életre hívásával,
–                        
civil társadalmi kezdeményezések, amelyek olyan sarkalatos témákkal foglalkozó párbeszéd előmozdítását
szolgálják, mint amilyenek például a libanoni történelem utóbbi időszakának
hagyatéka, a társadalmi kohézió és a közös értékek,
–                        
a különböző ágazati reformok oly módon történő
kidolgozása és végrehajtása, hogy azok a közös érdeket megtestesítő
célkitűzések megvalósításával hozzájáruljanak a társadalmi megosztottság
felszámolásához,
–                        
az erőszakos eltüntetés problémájának
kezelése, a minden egyénnek az erőszakos eltüntetéssel szembeni védelméről
szóló egyezmény megerősítésével és végrehajtásával, valamint az eltűnt
személyekre, illetve erőszakos eltüntetésre vonatkozó jogszabályok
kidolgozásáért felelős független nemzeti bizottság felállításával.
e) Megelőzni a tömegpusztító
fegyverek és hordozóeszközeik elterjedését, valamint fellépni a hagyományos
fegyverek és lőszerek tiltott felhalmozása és terjedése ellen, és ezzel
párhuzamosan javítani a területen az általános koordinációt, illetve kibővíteni
az együttműködés keretét, az alábbiakra összpontosítva:
–                        
az ENSZ BT 1540/04 sz. határozatának végrehajtása
és egyéb nemzetközi kötelezettségek teljesítése, tényleges lépések
megtétele a további nemzetközi okmányokhoz – nevezetesen a gyalogsági aknák
alkalmazásának, felhalmozásának, gyártásának és átadásának betiltásáról,
valamint megsemmisítésükről szóló 1997. évi ottawai egyezményhez – való
csatlakozás érdekében, közreműködés a hagyományos fegyverek legális
kereskedelmére vonatkozóan magas szintű normákat megállapító
fegyverkereskedelmi szerződés kidolgozásában és végrehajtásában,
–                        
hatékony nemzeti kontrollrendszerek
kialakítása a tömegpusztító fegyverekhez kapcsolódó anyagok és hordozóeszközeik
(beleértve a ballisztikus rakéták) exportjának és szállításának ellenőrzésére,
hatékony szankciók alkalmazása ezek megsértése esetén,
–                        
tömegpusztító fegyverek, hordozóeszközeik és a
tömegpusztító fegyverekhez kapcsolódó anyagok, valamint a kézi fegyverek
tiltott kereskedelmének megakadályozása, illetve tiltott kereskedelme
elleni fellépés, különösen a kézi- és könnyűfegyverek tiltott kereskedelme
minden formájának megelőzéséről, leküzdéséről és megszüntetéséről szóló ENSZ
cselekvési program révén,
–                        
egy kölcsönösen és hatékonyan ellenőrizhető, tömegpusztító
fegyverektől és hordozóeszközeiktől mentes közel-keleti övezet
megteremtésének szorgalmazása, az ezzel kapcsolatos későbbi uniós
kezdeményezések támogatása, illetve e kezdeményezésekben való részvétel, 
–                        
a libanoni jogszabályok módosítása az EU
hagyományos fegyverek kiviteléről szóló közös álláspontja alapján.
2. Reform és együttműködés a jog érvényesülése, a szabadság és a
biztonság terén
A területhez kapcsolódó kérdéskörökkel
elsősorban az alábbi EU–Libanon közös testület foglalkozik:
·              
A jogérvényesüléssel, szabadsággal és
biztonsággal foglalkozó albizottság
A cselekvési terv fő részében meghatározott
prioritások, amelyek e területre vonatkoznak:
·                        
Az igazságszolgáltatás (többek között a börtönök)
reformja a nagyobb hatékonyság, eredményesség, valamint a bíróságok
függetlenségének érdekében
·                        
A biztonsági ágazat irányításának, illetve a
bűnüldözés javítása, beleértve az együttműködést, az elszámoltathatóságot és a
felügyeleti mechanizmusokat
·                        
Előrelépés az integrált határigazgatás terén
További célkitűzések
a) Átfogó nemzeti
szakpolitika keretén belül küzdelem a kábítószerek ellen, illetve a
kábítószerrel való visszaélés ellen, amely fellépés magában foglalja a
kábítószernövény-termesztés bűncselekménnyé nyilvánítását és megakadályozását
(így a kábítószer-prekurzorok eltérítésével kapcsolatosan is), a
kábítószernövény-ültetvények felszámolását, a kábítószerrel való visszaélés
megakadályozását és a kábítószer-függőség megelőzését, a figyelemfelkeltést, a
kezelést és rehabilitációt. Mindennek feltétele:
–                        
nemzeti szintű koordináció, azaz a szakpolitika kialakításáért, illetve végrehajtásának
ellenőrzéséért felelős intézményközi bizottság létrehozása,
–                        
a kábítószerrel való visszaélés társadalmi szintű,
és orvosi módszerek alkalmazásával történő megelőzését, valamint kezelését
szolgáló kapacitások növelése,
–                        
nemzetközi együttműködés és információcsere a kábítószer-ellenes küzdelmet szolgáló átfogó
szakpolitika minden vonatkozása tekintetében, illetve a kapcsolódó
ENSZ-egyezmények (különösképpen a kábítószerek és pszichotróp anyagok tiltott
kereskedelme elleni 1988. évi ENSZ-egyezmény) végrehajtásáról.
b) Fellépni a szervezett bűnözés ellen,
különös tekintettel az emberkereskedelemre, a lőfegyverek tiltott gyártására,
illetve csempészetére, valamint a számítógépes bűnözésre (többek között a gyermekpornográfiára). Mindennek feltétele:
–                        
a nemzetközi jog alkalmazása (különös
tekintettel az Egyesült Nemzetek keretében létrejött, a nemzetközi szervezett
bűnözés elleni 2000. évi egyezményre és az ahhoz csatolt jegyzőkönyvekre),
–                        
nemzeti kapacitások
kialakítása a nemzetközi normákkal és szabályokkal összhangban, többek között
az emberkereskedelem áldozatai – különösképpen a nők és gyermekek – számára
biztosított védelem és segítségnyújtás vonatkozásában (a visszailleszkedést
elősegítő jogi és szociális segítség, pszichológiai támogatás),
–                        
a rendvédelmi, határvédelmi, vámügyi feladatokat
ellátó, illetve igazságügyi nyomon követésért felelős bűnüldöző szervek közötti
regionális és nemzetközi együttműködés, többek között Libanon és az
Európai Unió tagállamai között, melynek célja: a bevált módszerekről,
képzésről, a bűncselekmények elkövetési módjairól, illetve mintáiról szóló
tapasztalatcsere, az emberkereskedelemben származási és tranzitországként
szerepet játszó országokkal történő különleges együttműködés kialakítása,
valamint igazságügyi együttműködés a tanúvédelemmel és a tanúk számára nyújtott
segítséggel kapcsolatos programok terén.
c) a Pénzügyi
Akció Munkacsoport által meghatározott normákkal összhangban folytatni a
pénzmosás elleni küzdelmet a legális csatornákon keresztüli
információcsere, illetve a megerősített együttműködés és támogatás révén,
vagyis konkrétan:
–                        
a pénzmosás megakadályozását szolgáló rendszerek
naprakész adatainak cseréje,
–                        
a pénzügyi információs rendszerek,
különösképpen a készpénzforgalom és a külföldre történő elektronikus átutalások
monitoringjának megerősítése,
–                        
a bűnüldöző hatóságok közötti intenzív együttműködés
folytatása, amely kiterjed a libanoni hatóságok közötti, a Libanon és a
nemzetközi szervezetek (közel-keleti és észak-afrikai pénzügyi akció
munkacsoport) közötti, valamint a Libanon és az uniós tagállamok illetékes
hatóságai közötti együttműködésre.
d) Fellépni a terrorizmus ellen a vonatkozó ENSZ-határozatok és megállapodások keretén belül, az
ENSZ-ajánlásoknak megfelelően az emberi jogok teljes mértékű tiszteletben
tartásával, a terrorizmus elleni küzdelemről szóló euromediterrán magatartási
kódex rendelkezéseinek végrehajtásával, illetve a Libanon és az EU közötti
együttműködés megerősítésével az alábbi területeken:
–                        
a terrorizmus finanszírozása elleni küzdelem
a Pénzügyi Akció Munkacsoport (FATF) ajánlásaiban meghatározott elvekkel
összhangban, illetve ezen elvek alkalmazásával,
–                        
együttműködés a libanoni és az uniós tagállamok
terrorizmus elleni küzdelemmel foglalkozó és bűnüldöző hatóságai között,
különösképpen a terrorista szervezetekkel, illetve az e szervezeteket támogató
hálózatokkal kapcsolatos információcsere terén,
–                        
a terrorizmus megfékezéséhez alkalmazott eszközökről
és módszerekről – így a technikai kérdésekről és a képzésről – folytatott
véleménycsere, valamint a nemzeti kapacitásépítést célzó, a terrorizmus
megelőzésével kapcsolatos tapasztalatcsere,
–                        
az internet terrorista célokra történő
felhasználása elleni küzdelem,
–                        
igazságügyi együttműködés a terrorizmus elleni küzdelem terén,
–                        
valamennyi vonatkozó ENSZ BT határozat
végrehajtása, illetve valamennyi vonatkozó ENSZ-egyezmény aláírása,
megerősítése és teljes körű végrehajtása (amennyiben erre még nem került sor),
–                        
további erőfeszítések átfogó terrorizmusellenes
ENSZ-egyezmény elfogadására.
e) Együttműködni
az igazságügy terén polgári és büntetőügyekben, az alábbiak révén:
–                        
a vonatkozó nemzetközi egyezmények
megerősítéséről és végrehajtásáról szóló információcsere,
–                        
a libanoni és az uniós tagállamok bíróságai
közötti együttműködés kialakítása, különös tekintettel a családjogi kérdésekre,
–                        
a gyermekelhelyezéssel, láthatással és a vegyes
házasságokból született gyermekek jogellenes elvitelével kapcsolatos
konfliktusok megelőzésének és megoldásának érdekében a családjogi viták
konkrét rendezésének szorgalmazása, többek között közvetítő útján, illetve
gyakorlati igazságügyi együttműködés és képzés révén.
3. Gazdasági és szociális reform, fenntartható fejlődés
3.1. Gazdasági és pénzügyi reform
A részterülethez kapcsolódó kérdéskörökkel
elsősorban az alábbi EU–Libanon közös testület foglalkozik:
·              
A gazdasági és pénzügyekkel foglalkozó albizottság
A cselekvési terv fő részében meghatározott
prioritások, amelyek e részterületre vonatkoznak:
·                        
Az államháztartás irányításának javítása és az
állami források hatékony elosztása
További célkitűzések 
a) Megteremteni a makrogazdasági és
pénzügyi stabilitást a konszolidációra, a hiánycsökkentésre és az államadósság
fenntarthatóságára irányuló költségvetési politika révén, valamint
költségvetési fegyelem megvalósítása a végrehajtási
szakaszban, aminek feltétele:
–                        
az államadósság csökkentését célzó hosszú távú
stratégia kialakítása;
–                        
az államadósság kezeléséért felelős
testületek – nevezetesen a Pénzügyminisztérium illetékes szervezeti egységének
– megerősítése a hatékony működést szolgáló megfelelő források biztosításával,
illetve feltételek javításával,
–                        
konkrét problémák (így például a fenntartható
államháztartás megteremtését célzó kvázi költségvetési hiány és függő
kötelezettség) kezelése,
–                        
a Központi Bank törvényben lefektetett teljes körű,
illetve de facto függetlenségének megőrzése,
–                        
a Központi Bank nem alaptevékenységhez kapcsolódó
eszközeinek kellő időben történő átruházása a jövőben.
b) Belső pénzügyi kontrollrendszer (az államháztartás-irányítás javítására vonatkozó kiemelt célkitűzés
kiegészítéséként), amelynek elsődleges céljai a következők:
–                        
az államháztartási belső pénzügyi ellenőrzési
rendszerre (az irányítás elszámoltathatósága és a decentralizált belső
ellenőrzés) vonatkozó terv kidolgozása, többek között a jogszabályi keret
megerősítése révén,
–                        
az állami bevételeket, kiadásokat, eszközöket és
kötelezettségeket érintő ellenőrzés fokozatos összehangolása a nemzetközileg
elfogadott standardokkal (IFAC, IIA, INTOSAI) és az uniós bevált
módszerekkel,
–                        
a költségvetési szerveknél belső ellenőrzést
végző egységek felállítása, kiemelten pedig a Pénzügyminisztériumon belüli
központi ellenőrzés-koordinációs szervezeti egység létrehozása,
–                        
rendszeres ellenőrzések
elsősorban az Újjáépítési és Fejlesztési Tanács, az Országos
Társadalombiztosítási Alap és a Településfejlesztési Alap esetében, illetve az
ellenőrzések eredményeinek közzététele.
c) További
lépéseket tenni a teljes körűen működő piacgazdaság megvalósításának
érdekében, különös tekintettel az alábbiakra:
–                        
privatizáció, illetve gazdasági társasággá
történő alakítás azokban az ágazatokban, nevezetesen a
közszolgáltatások terén, amelyeket az állami szerepvállalás túlsúlya jellemez,
–                        
kedvező befektetési környezet kialakítása, többek között a külföldi befektetések megfelelő védelme,
–                        
a (161/2011. számú) pénzügyi piacokról szóló
törvény végrehajtása, többek között a pénzügyi piacokat felügyelő hatóság
felállítására, illetve a hatóság rendes működésének előkészítésére vonatkozó
technikai támogatással kapcsolatos libanoni szükségletek meghatározása.
3.2.        Szociális és migrációs kérdések, fenntartható nemzeti,
illetve regionális társadalmi-gazdasági fejlődés
A részterülethez kapcsolódó kérdéskörökkel
elsősorban az alábbi EU–Libanon közös testület foglalkozik:
·              
A szociális és migrációs ügyekkel foglalkozó
albizottság
A cselekvési terv fő részében meghatározott
prioritások, amelyek e részterületre vonatkoznak:
·                        
Az önkormányzatok és helyi hatóságok hatékony
megerősítésének támogatása a nagyobb fokú decentralizáció és fenntartható
társadalmi-gazdasági fejlődés érdekében
·                        
A szociális védelem és az egészségügyi ellátás
javítása
További célkitűzések
a) Együttműködni a migrációs, illetve a
migrációval kapcsolatos kérdésekben megerősített
párbeszéd, információcsere és/vagy egyedi intézkedések elfogadása révén:
–                        
a jogszerű migráció kezelése, melynek részét képezik a befogadási és tartózkodási szakpolitikák, a
képzettségről rendelkezésre álló összesített adatok, valamint a foglalkoztatási
lehetőségek és kapcsolódó eljárások mindkét fél esetében, a migránsok
integrációja (többek között a megkülönböztetésmentesség, az idegengyűlölettel
szembeni védelem), a migráció és fejlődés összekapcsolása (a diaszpórák
produktív szerepe),
–                        
az illegális migráció megakadályozása és
ellenőrzése, beleértve az illegális migráció pontos
mértékére vonatkozó adatok gyűjtését és megosztását, a (Libanonba és az EU-ba
irányuló, illetve tranzit) migrációs mozgások monitoringját, a régióbeli és a
származás szerinti országokkal való együttműködést, az illegális migránsok
visszatérésével kapcsolatos megfelelő szakpolitikák alkalmazását, az illegális
(beleértve a tengeri úton történő) migráció megelőzésére, illetve
megakadályozására irányuló intézkedések támogatását, valamint az
emberkereskedelem jelentette kockázatok tudatosítását,
–                        
a saját állampolgárok visszafogadása, a
Libanon, valamint az EU és annak tagállamai közötti visszafogadási megállapodás
megkötésének lehetőségével, amely kiterjed a hontalan személyekre és harmadik
országbeli állampolgárokra is,
–                        
a nemzetközi normáknak megfelelő, biztonságos úti
okmányok és vízumok, beleértve a biometrikus technológiák alkalmazását,
–                        
együttműködés az Euro-Med, vagy egyéb, migrációs
kutatásokkal foglalkozó nemzetközi kezdeményezéssel, illetve Libanon lehetőség
szerinti részvétele a vonatkozó közösségi programokban,
–                        
párbeszéd a hatályos uniós és libanoni vízumszabályokról
és eljárásokról, amennyiben arra lehetőség nyílik, illetve bármely fél
részéről igény mutatkozik.
b) A
betegségmegelőzésre, illetve -ellenőrzésre, valamint az egészségbiztonság
fokozására összpontosító közegészségügy, a cselekvési tervben megjelölt
kiemelt célkitűzésen túl és különösképpen:
–                        
a fertőző és nem fertőző betegségek megelőzésének
és ellenőrzésének előmozdítása, többek között kölcsönös egészségügyi
tájékoztatás, illetve a nemzetközi egészségügyi megállapodások – különösképpen
a Nemzetközi Egészségügyi Rendszabályok (IHR) és a Dohányzás-ellenőrzési
Keretegyezmény – teljes körű és kellő időben történő végrehajtása révén,
–                        
az egészségügyi veszélyek azonosítását, illetve a
veszélyekre történő reagálást szolgáló kapacitások bővítése képzésekkel, a
felkészültség fokozásával, illetve felügyeleti rendszerek révén. 
c) Előmozdítani a foglalkoztatást a képességfejlesztés, a mindenkire egyaránt kiterjesztett
esélyegyenlőség, illetve az ösztönző szociális politika szempontjából kedvező
feltételek megteremtésével, különösképpen a következők révén:
–                        
alapdokumentumként szolgáló átfogó társadalmi
fejlesztési és foglalkoztatási stratégia kidolgozása,
–                        
állandó szociális párbeszéd, többek között a
Gazdasági és Szociális Tanácson belül és háromoldalú megbeszélések alkalmával,
a magánszektor és a civil társadalom közötti partnerségi kapcsolatok
fejlesztésének érdekében, különös figyelmet fordítva a szakképzés területére,
–                        
a nők és a fiatalok munkaerő-piaci
részvételének előmozdítása a munkaerőpiacra történő belépésük előtt álló
akadályok csökkentésével, speciális műszaki, illetve szakképzési programok
indításával, valamint a nők és fiatalok foglalkoztathatóságát javító
piacorientált megközelítés alkalmazásával,
–                        
a Nemzeti Munkaügyi Hatóság korszerűsítése,
–                        
ösztönző ellátási rendszer, amely támogatja
az aktív munkakeresést és a munkaerőpiac igényeinek megfelelő átképzést.
d) A szegénység
visszaszorítása érdekében megerősíteni a szociális védőhálót, növelve az
állami szociális ellátórendszer hatékonyságát és eredményességét, amelynek
részét képezik a következők: 
–                        
alapdokumentumként szolgáló átfogó társadalmi
fejlesztési és foglalkoztatási stratégia kidolgozása,
–                        
a meglévő rendszerek hatékonyságának,
célzottságának és hatókörének értékelése és javítása, például a kormány
által nyújtott támogatások duplikációjának kiküszöbölésével,
–                        
a szociális ellátórendszer reformja, és ezzel egy időben fokozatos áttérés a költségvetésből
finanszírozott általános segélyek és adómentességek rendszeréről a leginkább
támogatást igénylő háztartások számára rászorultsági alapon juttatott
kifizetések rendszerére,
–                        
konstruktív (két- és háromoldalú) szociális
párbeszéd megújítása,
–                        
a társadalmi befogadásra és a
megkülönböztetés elleni küzdelemre irányuló programok és kezdeményezések,
különös figyelmet fordítva a nők és a marginalizált csoportok helyzetére.
e) Fenntartható regionális fejlődés, a cselekvési tervben meghatározott kiemelt célkitűzésen túl, különös
tekintettel a libanoni régiók közötti társadalmi-gazdasági kohézió
megerősítésére, a munkahelyteremtésre, illetve a fenntartható fejlődés elveinek
alkalmazására a következők révén:
–                        
a libanoni régiók fenntartható fejlődésére
vonatkozó átfogó, hosszú távú program kidolgozása,
–                        
a gazdasági tevékenységek Nagy-Bejrút övezetén
túlra történő kiterjesztésének ösztönzése,
–                        
a fenntartható fejlődéssel kapcsolatos szempontok érvényesítése
az ágazati politikákban, valamint egyértelmű eljárások kialakítása e szempontoknak
az érintett ágazatok közötti koordinációja érdekében.
4. Kereskedelemmel kapcsolatos kérdések, piaci és szabályozási reform
4.1. Ipar, kereskedelem és szolgáltatások
A területhez kapcsolódó kérdéskörökkel
elsősorban az alábbi EU–Libanon közös testület foglalkozik:
·              
Az iparral, kereskedelemmel és szolgáltatásokkal
foglalkozó albizottság
A cselekvési terv fő részében meghatározott
prioritások, amelyek e területre vonatkoznak:
·                        
A kereskedelmi versenyképesség javítása és az
uniós, illetve nemzetközi piacokkal való kereskedelmi integráció
továbbmélyítése, csatlakozás a WTO-hoz (4.2. részterületre is alkalmazandó)
·                        
Az üzleti környezet fejlesztése, különösképpen a
mikro-, kis- és középvállalkozások számára, valamint a kulcsfontosságú ágazatok
esetében a belpiaci környezet fejlesztése
(a 4.2. és az 5.1. részterületre is vonatkozik)
További célkitűzések
a) Tovább
mélyíteni a kétoldalú és regionális kereskedelmi kapcsolatokat, valamint
elfogadni az erre a törekvésre irányuló intézkedéseket, különösképpen:
–                        
Libanon WTO-hoz történt csatlakozását követően
közös vizsgálat az EU és Libanon közötti kétoldalú kereskedelmi kapcsolatok
elmélyítésének módjairól, többek között a szolgáltatások kereskedelme terén,
illetve a kereskedelemhez kapcsolódó szabályozási területeken,
–                        
csatlakozás az agadiri megállapodáshoz,
illetve a megállapodás végrehajtása
–                        
részvétel más regionális és szubregionális
kereskedelmi kezdeményezésekben, mint például a kereskedelmi és
befektetéskönnyítési mechanizmusban, valamint szorosabb ágazati együttműködés,
–                        
szabadkereskedelmi megállapodások megkötése révén a
kereskedelmi kapcsolatok elmélyítése a szomszédos államokkal
–                        
a kereskedelmi vitáknak a társulási megállapodás
keretén belüli rendezésére szolgáló vitarendezési mechanizmus
létrehozásáról szóló jegyzőkönyv elfogadásához vezető belső eljárások
véglegesítése,
–                        
a libanoni adminisztratív kapacitás fokozása a
nemzetközi kereskedelmi adatmegosztási és értesítési rendszerekkel
kapcsolatban. 
4.2. Piac, verseny és üzleti környezet
A területhez kapcsolódó kérdéskörökkel
elsősorban az alábbi EU–Libanon közös testület foglalkozik:
·              
A belső piaccal foglalkozó albizottság
A cselekvési terv fő részében meghatározott
prioritások, amelyek e területre vonatkoznak:
·                        
Az üzleti környezet fejlesztése, különösképpen a
mikro-, kis- és középvállalkozások számára, valamint a kulcsfontosságú ágazatok
esetében a belpiaci környezet fejlesztése
·                        
A kereskedelmi versenyképesség javítása és az
uniós, illetve nemzetközi piacokkal való kereskedelmi integráció
továbbmélyítése, csatlakozás a WTO-hoz
További célkitűzések
a) További
jogalkotási és szabályozási intézkedésekkel javítani a libanoni üzleti
környezetet a kiemelt célkitűzéseken túlmenően, nevezetesen:
–                        
az uniós és nemzetközi normáknak megfelelő
jogszabályok elfogadása és végrehajtása a versenypolitika, a műszaki előírások
és megfelelőségértékelési eljárások, a metrológia, az exportösztönzés, az
iparjogvédelem, a szerzői jog és a kapcsolódó szellemi tulajdonjogok
területén,
–                        
a fogyasztóvédelemről szóló 2005. évi
törvény alkalmazása és az Országos Fogyasztóvédelmi Tanács működésének
megkezdése,
–                        
nyílt és átlátható közbeszerzésre vonatkozó
jogszabályok elfogadása,
–                        
a köz- és magánszféra közötti partnerséget érintő
jogszabályok elfogadása,
–                        
a kereskedelmi ügyekben illetékes
igazságszolgáltatási rendszer javítása,
–                        
vállalatirányítási iránymutatások kialakítása az
állami és magánvállalatok számára,
–                        
a nemzetközi és uniós standardoknak megfelelő
számviteli szabályozás elfogadása, képzett könyvvizsgálók.
b) Fokozni a szolgáltatási
ágazat versenyképességét, különösképpen az alábbiak révén: 
–                        
a szabályozási és adminisztratív követelmények
egyszerűsítése, 
–                        
a pénzügyi szolgáltatások ágazatát (banki, biztosítási és értékpapír üzletágat) érintő szabályozási
reform, többek között az uniós és nemzetközi normáknak megfelelő hatékony
és független felügyelet,
–                        
versenyképességet vizsgáló intézet létrehozása, 
–                        
a szolgáltatásokkal kapcsolatos egységes
statisztikai adatbázis létrehozásának támogatása, 
–                        
a szolgáltatások korszerűsítési programjának kidolgozásának és végrehajtásának támogatása.
4.3. Vám- és adóügy
A területhez kapcsolódó kérdéskörökkel
elsősorban az alábbi EU–Libanon közös testület foglalkozik:
·              
A vámegyüttműködéssel és adózással foglalkozó
albizottság
Célkitűzések
a) Javítani a
vámigazgatási szervek működését, egyszerűsíteni és korszerűsíteni a
vámeljárásokat: 
–                        
a vámjogszabályok, vámkódex és vámeljárások további
harmonizációja és egyszerűsítése a palermói ajánlásokkal összhangban,
többek között a vámeljárások számítógépesítése és automatizálása,
–                        
a hamisított és kalózáruk vámellenőrzésére
vonatkozó hatályos jogszabályokról és az azok végrehajtásáról folyó párbeszéd
fokozása és az együttműködés elmélyítése, valamint a releváns statisztikák
megosztása,
–                        
a vámmal, illetve a kapcsolódó területekkel
összefüggő szabálytalanságok és csalás elleni küzdelemre irányuló EU–Libanon
együttműködés megerősítése, valamint vámügyi etikai stratégia elfogadása
és végrehajtása (összhangban a Vámegyüttműködési Tanács Arushai
Nyilatkozatával),
–                        
az integrált határigazgatás keretén belül Libanon
vámigazgatási szervei és a határokon működő többi hatóság közötti együttműködés
fokozása,
–                        
az importált, exportált vagy tranzitban lévő áruk
biztonságát és védelmét biztosító kockázatalapú vámellenőrzésekre
vonatkozó intézkedések kidolgozásának támogatása,
–                        
a megfelelő belső vagy külső szakértői tudás
bevonása a vámigazgatási szervek munkájába, különös tekintettel a laboratóriumi
kapacitásra.
b) Előrelépés az adóügy
területén:
–                        
az adóigazgatási rend és eljárások további korszerűsítése
és egyszerűsítése,
–                        
további párbeszéd a vállalkozások adózására
vonatkozó magatartási kódexben megfogalmazott elvek elfogadásának érdekében,
–                        
további törekvés a kettős adóztatás elkerülésére
irányuló, Libanon és az uniós tagállamok közötti kétoldalú megállapodások
rendszerének kialakítására, beleértve a nemzetközi normákkal összhangban az
átláthatóság növelését, illetve az információcserét. 
5. Oktatás és kutatás, információs társadalom, civil társadalom és
kultúra
A területhez kapcsolódó kérdéskörökkel
elsősorban az alábbi EU–Libanon közös testület foglalkozik:
·              
A kutatással, innovációval, információs
társadalommal, oktatással és kultúrával foglalkozó albizottság
5.1. Oktatás, tudomány és technológia, kutatás-fejlesztés, innováció és
információs társadalom
A cselekvési terv fő részében meghatározott
prioritások, amelyek e részterületre vonatkoznak:
·                        
A nemzeti oktatási stratégia végrehajtása, a
műszaki és szakképzés javítása
·                        
Az üzleti környezet fejlesztése, különösképpen a
mikro-, kis- és középvállalkozások számára, valamint a kulcsfontosságú ágazatok
esetében a belpiaci környezet fejlesztése
További célkitűzések
a) a kiemelt
célkitűzéseken túlmenően: fejleszteni az alap és a középfokú oktatást a
színvonal emelésével, illetve a minőség javításával, valamint az oktatáshoz
való, mindenki számára biztosított hozzáféréssel, különös tekintettel az
alábbiakra:
–                        
a megfelelő humánerőforrás (tanárok,
professzorok és adminisztratív személyzet) biztosításával és szakmai
képzésükről való gondoskodással javítani a minőségen,
–                        
valamennyi libanoni –
így a szegények, a hátrányos helyzetűek és a társadalom peremére szorultak –
számára hozzáférést biztosítani a minőségi oktatáshoz.
b) a kiemelt
célkitűzésen túlmenően: fejleszteni a szakképzést és a műszaki oktatást
a minőség javításával, az oktatáshoz való, mindenki számára biztosított
hozzáféréssel, a versenyképesség és foglalkoztathatóság előmozdításával,
különös tekintettel az alábbiakra:
–                        
a megfelelő humánerőforrás (tanárok,
professzorok és adminisztratív személyzet) biztosításával és szakmai képzésükről
való gondoskodással javítani a minőségen,
–                        
a szakképzés és a műszaki oktatás terén
rendelkezésre álló programok és szakosodási lehetőségek felülvizsgálata
és korszerűsítése,
–                        
az oktatási szakpolitika kialakításához, illetve
végrehajtásához szükséges intézményi kapacitás megteremtése, valamint a
tanterv korszerűsítése és új tanterv kidolgozása,
–                        
az uniós támogatások hatékony felhasználása
a szakoktatás és a szakképzés korszerűsítése érdekében,
–                        
a partnerség és együttműködés elmélyítése a
szak-, illetve műszaki képzés terén.
c) a kiemelt
célkitűzésen túlmenően: folytatni a felsőfokú oktatás reformját és
korszerűsítését a versenyképesség, a foglalkoztathatóság és a mobilitás
előmozdítása érdekében, illetve az uniós normákkal való konvergencia fokozása
céljából, különösképpen az alábbiak révén:
–                        
az oktatási szakpolitika kialakításához, illetve
végrehajtásához szükséges intézményi kapacitás megteremtése, valamint új
tantervek kidolgozása, különösképpen a tudományok és az információs
technológia terén,
–                        
a TEMPUS-program, illetve utódprogramja
együttműködéssel és reformokkal kapcsolatos elemeinek igénybe vétele,
–                        
a hallgatói mobilitás ösztönzése a rendelkezésre
álló programokban – így az Erasmus Mundus és utódprogramjában – való
aktív részvétellel.
d) Fejleszteni Libanon
kapacitását a tudományos és műszaki kutatás, valamint az innováció
területén, ezzel is támogatva a gazdasági növekedést és a társadalmi fejlődést,
különösképpen a következők révén:
–                        
a libanoni szervezetek részvételének támogatása a
soron következő Horizont 2020 programban, illetve részvételük ösztönzése
a nyilvánosság tájékoztatását célzó stratégia révén,
–                        
Libanon részvétele az Európai Kutatási Térség
nemzetközi dimenziójában,
–                        
a fenntartható és kiegyensúlyozott fejlődést célzó
libanoni célkitűzésekhez kapcsolódó kutatási és innovációs szakpolitika
kialakítása, illetve fokozottabb finanszírozása, többek között a K+F rendszer
és a vonatkozó szabályozási keret reformja,
–                        
az állami és magánszektor kutatási és innovációs
befektetéseinek növelése, többek között a humán erőforrások, az anyagi és
intézményi források megerősítése révén,
–                        
a kutatói státusz kialakítása az állami szférában,
–                        
együttműködés a magas szintű tudományos cserék
terén, beleértve a Marie Sklodowska-Curie tevékenységekben való fokozottabb
részvételt,
–                        
elkötelezettség a STIP prioritások (tudományos,
technológiai és innovációs politika) végrehajtása iránt.
e) Együttműködés a
libanoni információs társadalom fejlesztésének, illetve a médiapolitika
kialakítása terén, többek között:
–                        
bevált módszerek cseréje az elektronikus hírközlő hálózatok stratégiai irányításáról, az
engedélyezésről, a szellemi tulajdonjogokról, a vállalkozások közötti csere
előmozdítását szolgáló elektronikus tranzakciók, illetve az állampolgároknak
szóló elektronikus szolgáltatások fejlesztéséről, valamint az információs
társadalom további fejlesztéséről nemzeti, regionális és globális szinten,
–                        
a hálózatok és szolgáltatások megbízható és
stabil működésének előmozdítása a nyitottság és átjárhatóság
szellemében, beleértve Libanon aktív szerepvállalását az EMERG (a
Földközi-tenger déli térségének elektronikus kommunikációs szabályozóinak
hálózata) munkájában,
–                        
a szabad és nyílt internet-hozzáférés
előmozdítása, többek között együttműködés a Földközi-tenger déli térségének
elektronikus hírközlési szabályozóival,
–                        
tudományos és technológiai együttműködés az IKT területén, többek között az uniós kutatási és
technológiafejlesztési keretprogramok és a kutatási és oktatási hálózatokhoz
kapcsolódó együttműködés keretein belül, valamint az EUMEDCONNECT hálózaton
belül,
–                        
átlátható, hatékony és kiszámítható audiovizuális
és médiaszabályozás kialakítása, valamint független audiovizuális és
médiaszabályozó hatóság felállítása,
–                        
párbeszéd az audiovizuális, illetve
médiatartalomról, amely kiterjed a rasszizmus, a vallási intolerancia és
idegengyűlölet elleni küzdelemre.
f) Átalakítani az információs és
kommunikációs technológiai (IKT) ágazatot a
hatékonyság, valamint az irányítás javításának érdekében, szem előtt tartva a
további liberalizációt, különösképpen az alábbiak révén:
–                        
az ágazat „vállalatosításának” megvalósítása
annak érdekében, hogy a magánszektor, illetve a külföldi befektetők szerepet
vállalhassanak az ágazatban és amely folyamat eredményeként a gazdasági
növekedést ösztönző, működő piac jön létre,
–                        
az EU-hoz közelítő, az elektronikus hírközlésre
vonatkozó libanoni jogszabályi és szabályozási keret kialakítása az
engedélyezéssel, a hálózatokhoz és szolgáltatásokhoz való hozzáféréssel,
illetve azok összekapcsolásával, valamint az egyetemes szolgáltatással, a
felhasználói jogokkal, a fogyasztóvédelemmel, az elektronikus hírközlési
adatvédelemmel, valamint a rádióspektrum hatékony felhasználásával kapcsolatos
kérdések megoldása érdekében,
–                        
a kapcsolatok támogatása azon ágazatokkal,
amelyek számára előnnyel jár az információs és kommunikációs technológiák
alkalmazása.
5.2. Ifjúság és sport, civil társadalom, kultúra, illetve emberek
közötti kapcsolatok
További célkitűzések
a) Párbeszédet
folytatni, illetve együttműködni az ifjúságpolitika és a sport terén,
kiemelt figyelmet fordítva a mobilitás, illetve – nemzeti szinten – a
társadalmi megosztottság kérdésére. A konkrét törekvések magukban foglalják az
alábbiakat:
–                        
az ifjúság mobilitásának ösztönzése a
fiataloknak szóló csereprogramok előmozdítása révén azzal a céllal, hogy az EU
által támogatott programokat szélesebb körben használják, illetve növekedjen a
mobilitás keretében történő kiutazások száma,
–                        
a fiatal szakemberek európai és libanoni
intézmények, szervezetek közötti cseréjének előmozdítása,
–                        
az egységnek, az állampolgárság eszméjének és a
békés fejlődésnek az előmozdítására irányuló
gyakorlati és konstruktív kezdeményezések révén megoldást keresni az ifjúsággal
együttműködve a vallási, illetve egyéb megosztottsággal kapcsolatos összetett
kérdésekre,
–                        
az EU és Libanon közötti kapcsolatok elmélyítése a
fiatalok informális oktatása terén, többek között a kultúrák közötti
párbeszéd révén,
–                        
az euromediterrán ifjúsági program sikeres
végrehajtása az érintett libanoni struktúrák teljesítményének fokozása révén.
b) Kedvező
feltételek megteremtésével és a Libanonban már meglévő civil társadalmi
hálózatokra támaszkodva támogatni a civil társadalom fejlődését,
konkrétan:
–                        
a civil társadalom szabad működésének,
tevékenységének és folyamatos fejlődésének érdekében további kiigazítások
végrehajtása a jogszabályi és a közigazgatási kereten belül,
–                        
a libanoni és uniós civil társadalmi szervezetek
közötti kapcsolatfelvétel ösztönzése az erre irányuló és rendelkezésre
álló programokról és eszközökről szóló aktív tájékoztatással,
–                        
valamennyi feltétel megteremtése ahhoz, hogy a
libanoni civil társadalmi szervezetek a libanoni kormány partnereként
hatékonyan hozzájáruljanak az ország gazdasági, politikai és társadalmi
fejlődéséhez a nemzeti jogszabályoknak megfelelően,
–                        
a fogyasztók jogainak megerősítése, hogy a
civil társadalmi struktúrák igénybevételével megvédhessék jogos érdekeiket.
c) Előmozdítani az
EU és Libanon közötti kulturális együttműködést és elősegíteni a
kultúrák közötti párbeszédet nemzetközi, regionális és helyi szinten,
illetve a kétoldalú kapcsolatok keretén belül, többek között:
–                        
együttműködés a nemzetközi fórumokon és
különösképpen az UNESCO-n belül a kulturális sokszínűség erősítésének,
valamint a kulturális és történelmi örökség megőrzésének és védelmének érdekében.
Ez azt jelenti, hogy Libanon aláírja, megerősíti és végrehajtja a kulturális
kifejezések sokszínűségének védelméről és előmozdításáról szóló
UNESCO-egyezményt, 
–                        
Libanon aktívabb közreműködése az EU által
támogatott kulturális programokban,
–                        
részvétel az Anna Lindh Euromediterrán
Alapítvány a Kultúrák Közötti Párbeszédért tevékenységében,
–                        
a szubnacionális, vagyis kormányzósági és
önkormányzati szintű közvetlen együttműködés ösztönzése a kultúra
területén,
–                        
a Libanonban található épített örökség,
többek között az UNESCO világörökségi listáján szereplő városok megóvása, 
–                        
az élő libanoni és uniós kultúra
előmozdítása a libanoni és az európai szervezetek közötti kulturális
tevékenységek, valamint az emberek közötti kapcsolatok és kezdeményezések
révén, 
–                        
a kulturális sokszínűséget előmozdító kulturális
központok támogatása.
6. Mezőgazdaság és halászat
A területhez kapcsolódó kérdéskörökkel
elsősorban az alábbi EU–Libanon közös testület foglalkozik:
·              
A mezőgazdasággal és halászattal foglalkozó
albizottság
A cselekvési terv fő részében meghatározott
prioritások, amelyek e területre vonatkoznak:
·                        
A mezőgazdasági termékek termelésének és
kereskedelmének nemzetközi normákkal összhangban történő fokozása, növekvő
mértékű liberalizáció megvalósítása, a versenyképesség fokozása és a vidéki
gazdaság fejlesztése
További célkitűzések
a) Javítani a mezőgazdasági
termelés minőségét és fokozni a kapacitását, hangsúlyt helyezve a
következőkre:
–                        
a mezőgazdasági kutatóközpontok szerepének
növelése a termelékenység, az élelmiszer-biztonság, valamint a mezőgazdasági és
feldolgozott mezőgazdasági termékek minőségének javításában, az európai
kutatóközpontokkal való fokozott együttműködés, különösen a géntechnológia és a
biotechnológia terén,
–                        
a technológiák szélesebb körű alkalmazása a
mezőgazdaságban, illetve a termelés különböző szakaszaiban,
–                        
a magánberuházások ösztönzését célzó
intézkedések,
–                        
a telekkönyvi nyilvántartással kapcsolatos
közigazgatási kapacitás növelése.
b) Fokozni a
Földközi-tenger halászati erőforrásainak megőrzésére és fenntartható
kezelésére irányuló együttműködést, nevezetesen a következők révén:
–                        
a tudományos, műszaki és adminisztratív kapacitás
növelése a kiaknázás alatt álló halászati erőforrások és a tengeri környezet figyelemmel
kísérésének, értékelésének és kezelésének érdekében, különös figyelmet
fordítva a hosszú távú fenntarthatóság szempontjaira,
–                        
a regionális halászati gazdálkodó szervezetek
– különösképpen a Földközi-tengeri Általános Halászati Bizottság – keretén
belüli együttműködési törekvések fokozása,
–                        
a halászokat tömörítő szövetségek
jelentőségének növelése a felelősségteljes halászat megvalósításának érdekében,
a szövetségek kapacitásának bővítése, hogy azok a nemzetközi és multilaterális
szervezetekben képviselettel rendelkezzenek.
7. Közlekedés, energia és környezetvédelem
A területhez kapcsolódó kérdéskörökkel
elsősorban az alábbi EU–Libanon közös testület foglalkozik:
·              
A közlekedéssel, energiával és
környezetvédelemmel foglalkozó albizottság
7.1. Közlekedés
Célkitűzések
a) Folytatni az EU-való
együttműködést, illetve integrációt a közlekedés terén és aktívan
közreműködni az erre irányuló regionális törekvésekben, különös tekintettel az
alábbiakra:
–                        
tárgyalások Libanonnal az euromediterrán
légiközlekedési megállapodás megkötéséről, összhangban a közös euromediterrán
légtér létrehozására irányuló célkitűzéssel és kellő figyelemmel a
repülésbiztonságra, illetve -védelemre,
–                        
a kiemelt fontosságú regionális
infrastrukturális projektek azonosítása, illetve végrehajtásuk megkezdése a
transzmediterrán közlekedési hálózat keretén belül,
–                        
lépések a transzmediterrán és transzeurópai
közlekedési hálózat összekapcsolására, az Európai Bizottság 2011.
júliusi közleményében („Az EU és a szomszédos régiók között a közlekedés terén
zajló együttműködés új megközelítése”) foglaltakkal összhangban,
–                        
a közreműködés folytatása a GNSS (Galileo)
fejlesztésében, a műholdas navigációs rendszerekkel foglalkozó földközi-tengeri
térségbeli, illetve regionális együttműködések keretén belül,
–                        
együttműködés a Nemzetközi Tengerészeti Szervezet
keretén belül az EU-val és a földközi-tengeri térségéhez tartozó partnerekkel.
b) Integrált
tengerpolitikát kialakítani, a különböző tengeri és tengerészeti érdekek
teljes körének, illetve a nemzetközi megállapodások és a hosszú távú
fenntarthatóság figyelembevételével, különös hangsúlyt helyezve az alábbiakra:
–                        
a tengerpolitikai tevékenységek irányításának
megerősítése, szükség szerint nemzeti, illetve a nemzetinél alacsonyabb
szinteken, többek között a különböző gazdasági ágazatok tengerre (beleértve a
part menti övezetekre) gyakorolt hatásának koordinációját célzó adminisztratív
kapacitás növelése,
–                        
a vonatkozó nemzetközi és regionális egyezmények
tiszteletben tartása, többek között és adott esetben az uniós jogszabályokkal
történő összehangolás, és regionális szintű együttműködésekben való
közreműködés,
–                        
tengerbiztonság, illetve -védelem a SOLAS/ISPS szabályzatban foglalt követelmények teljes körű
végrehajtásával, valamint a lobogó szerinti állam általi végrehajtás és a
kikötő szerinti állam által végzett ellenőrzések megvalósításával,
–                        
a kikötői ágazat fejlesztése és átszervezése
a hatékonyság fokozásának, illetve a szabályozásért és ellenőrzésért felelős
független kikötői hatóság felállításának érdekében,
–                        
a tengerpolitika szempontjainak érvényesítése az
egyes ágazati politikákban, többek között a halászati politika területén,
–                        
a tengerészeti ágazatnak a fenntartható
növekedés perspektíváját szem előtt tartó fejlesztése, fokozva az ágazat
versenyképességét és előmozdítva a magánszektor szerepvállalását valamennyi
területen, többek között a kikötők és a kikötői tevékenységek tekintetében,
–                        
lépések a nemzetközi és regionális együttműködések
(barcelonai egyezmény, Földközi-tengeri Általános Halászati Bizottság)
ajánlásaival és jelenlegi tevékenységével összhangban védett övezetek/biológiai
rezervátumok kialakításának érdekében.
c) Az igazgatás
átszervezése és további – többek között a repülőterekre is kiterjedő –
liberalizáció révén folytatni a nemzeti légiközlekedési politika
végrehajtását. Mindennek feltétele:
–                        
az adminisztratív kapacitás megerősítése, többek
között független, szabályozási feladatokat ellátó polgári légügyi hatóság
felállítása,
–                        
a charter- és menetrend szerinti járatok fokozatos liberalizációja,
valamint a reptéri földi kiszolgáló tevékenységek liberalizációs lehetőségeinek
felmérése,
–                        
az európai és nemzetközi, többek között a
biztonságra és védelemre vonatkozó repülési szabványok (JAA, EASA)
alkalmazása.
d) Kialakítani és
végrehajtani a nemzeti szárazföldi közlekedéspolitikát, különös
tekintettel a fenntartható közlekedésre, illetve a következőkre:
–                        
szabályozott és jól működő tömegközlekedés a
nagyobb városokban, illetve városok között,
–                        
a vasúti hálózat megújítása,
–                        
az egyes közlekedési módok közül a tömegközlekedés
súlyának növelése.
e) A közúti
közlekedésbiztonságra vonatkozó nemzeti szakpolitika elfogadása, amely
magában foglalja az olyan közúti biztonságra veszélyt jelentő járművezetői
magatartás elleni fellépést, mint például a gondatlan vezetés és egyéb
kockázatos viselkedés, illetve biztosítja valamennyi, a közlekedésszervezésben
és a biztonságos közúti közlekedésben érdekelt intézményi partner bevonását, és
amelynek célja többek között:
–                        
a közúti infrastruktúra bővítése, mérlegelve a
közúti infrastruktúra közlekedésbiztonsági kezeléséről szóló uniós irányelv
biztosította segítségnyújtás igénybevételét,
–                        
a gépjárművek műszaki ellenőrzésének,
illetve a műszaki vizsgáztatásnak a fejlesztése,
–                        
a releváns nemzetközi – nevezetesen a veszélyes
anyagok szállításáról szóló – megállapodások végrehajtása,
–                        
az uniós és nemzetközi normákhoz való közelítés.
7.2. Energia
A cselekvési terv fő részében meghatározott
prioritások, amelyek e részterületre vonatkoznak:
·                        
Az energiaellátás bővítésére, szerkezeti reform
elindítására, valamint a megújuló és alacsony szén-dioxid-kibocsátású
energiaforrások használatára, illetve energiahatékonyságra irányuló
energiastratégia végrehajtása
További célkitűzések
a) Az uniós
energiapolitikai célkitűzések és piaci elvek irányába mutató konvergencia,
többek között az EU-val való regionális együttműködés keretében, és különös
tekintettel az alábbiak révén: 
–                        
olyan hosszú távú energiastratégia
elfogadása, amely célként jelöli meg az uniós célkitűzésekhez való közelítést,
és amely valamennyi részterületet felölel, többek között kiterjed az intézmények
megerősítésére és a finanszírozás növelésére,
–                        
az EU belső villamosenergia- és gázpiaci
elveihez való fokozatos konvergencia megtervezése,
–                        
Libanonnak az Intelligens energia – Európa
programban történő közreműködésével kapcsolatos lehetőségek felmérése,
–                        
a Mashrek-országokkal, illetve egyéb államokkal
való regionális együttműködés előmozdítása annak érdekében, hogy
szélesebb körű együttműködés valósuljon meg a régió és az EU között.
7.3. Környezetvédelem, többek között az éghajlatváltozás kérdése
A cselekvési terv fő részében meghatározott
prioritások, amelyek e részterületre vonatkoznak:
·                        
Adminisztratív/jogszabályi intézkedések a
környezetgazdálkodás megerősítésének, illetve az éghajlatváltozási program
terén történő előrelépésnek az érdekében
További célkitűzések
a) Fellépni az éghajlatváltozás ellen és ösztönözni az alacsony kibocsátású, éghajlatváltozáshoz alkalmazkodó
fejlődést a megfelelő szakpolitikák kialakításával, információcserével,
technológiai korszerűsítéssel és kapacitásépítéssel, különösképpen a következők
révén:
–                        
az éghajlatváltozással kapcsolatos döntéshozatali
eljárás kialakítása, az éghajlatváltozás hatásainak enyhítésére és az ahhoz
való alkalmazkodásra vonatkozó szakpolitikák meghatározása és kialakítása uniós
közreműködéssel,
–                        
az üvegházhatású gázok mérséklését célzó
tevékenységekre vonatkozóan az állami és magánszektor mérési, jelentéstételi
és ellenőrzési kapacitásának növelése, a követelményekre, az alkalmazási
protokollokra és az eszközkészletre összpontosítva, különösen az energiaágazat
esetében,
–                        
az éghajlat-megfigyelésre szolgáló eszközök
alkalmazása, valamint az éghajlatváltozás mérséklésével, illetve az
alkalmazkodással kapcsolatos információk és bevált módszerek megosztása,
–                        
az alacsony kibocsátású és az
éghajlatváltozáshoz alkalmazkodó fejlődés integrálása Libanon fejlesztési
stratégiájába, az ehhez kapcsolódó kapacitásépítés, az erre irányuló regionális
szintű eszmecserék és együttműködés támogatása, valamint az alacsony
szén-dioxid-kibocsátású energia alkalmazásának stratégiai előmozdítása,
–                        
aktív közreműködés a Durban Platform keretén
belül, ezzel párhuzamosan az ENSZ éghajlat-változási keretegyezménye és
a Kiotói Jegyzőkönyv rendelkezéseinek végrehajtása,
–                        
az érintett felek felkészítése azoknak az új
mechanizmusoknak az alkalmazására, amelyekről jelenleg is nemzetközi szintű
tárgyalások folynak, nevezetesen a megfelelő nemzeti mérséklési
intézkedésekről, illetve az ágazati jóváírási mechanizmusokról.
b) Libanon és az EU közötti külön
együttműködés a környezetvédelem és a környezetgazdálkodás
megerősítésének érdekében a már meglévő, illetve jövőbeli fellépések –
nevezetesen a Horizont 2020 program – keretében, az alábbi területeken:
–                        
szisztematikus információmegosztás a környezettel
kapcsolatban,
–                        
az infrastrukturális projektek fejlesztésének
támogatása abból a célból, hogy azok alkalmassá váljanak külső finanszírozás
bevonására, különösképpen a barcelonai egyezményben foglalt – például a tengeri
hulladék keletkezésének megelőzésére, illetve a szennyvizek
szervesanyag-terhelésének csökkentésére vonatkozó – kötelezettségek
teljesítésének elősegítésével,
–                        
a környezetvédelmi igazgatás kapacitásbeli
hiányosságainak azonosítása és felszámolása,
–                        
a barcelonai egyezményben foglalt regionális
kötelezettségvállalások, különösképpen a biológiai rezervátumok révén
megvalósítandó szennyezéscsökkentés, illetve biodiverzitásvédelem beemelése a
környezetvédelmi projektekbe, integrálása a környezetgazdálkodásba.
c) Fejleszteni az integrált
vízgazdálkodási gyakorlatot mind a vízellátás, mind a vízfelhasználás
területén, és ezzel párhuzamosan gondoskodni a vízforrások védelméről és
ellenőrzéséről, illetve nemzetközi szinten együttműködni, nevezetesen a
következők révén:
–                        
az integrált vízgazdálkodási módszerek és
gyakorlatok következetes alkalmazása,
–                        
a felszín alatti és felszíni vízforrásokból
származó vízmennyiség növelése, illetve vízminőség javítása olyan
integrált szemléletű tervek és projektek révén, amelyek szavatolják a környezet
kellő védelmét,
–                        
a vízfelhasználást érintő vízgazdálkodás
valamennyi ágazatra kiterjedő javítása (önkormányzatok, turizmus, ipar,
mezőgazdaság és környezetvédelem),
–                        
a felszíni és felszín alatti vízforrások megóvása a
szennyezésekkel szemben, tekintet nélkül a szennyezés forrására,
–                        
a felszíni és felszín alatti vizek országos megfigyelő-hálózatának
kiépítése, hogy pontosan ellenőrizni lehessen a felszíni és felszín alatti
vizek szintjét és minőségét,
–                        
nemzeti, illetve nemzetközi kereteken belüli
együttműködés a regionális és országok közötti vízgazdálkodást érintő
problémák megoldására, illetve eredményes regionális együttműködési
lehetőségek felkutatására, többek között az elsivatagosodással kapcsolatos
kérdésekben.
d) Terjeszteni a környezettudatosságot, támogatni a helyi hatóságok, a civil társadalom és a magánszektor
tevékenységét, illetve együttműködését, nevezetesen az alábbiakat:
–                        
a környezeti nevelés és a környezettudatossági
terv végrehajtása,
–                        
a nyilvánosság részvételét lehetővé tevő és
a környezetvédelmi információkhoz való hozzáférést biztosító eljárások
megteremtése, 
–                        
a környezet állapotáról számot adó jelentések
rendszeres közzététele,
–                        
a környezeti vizsgálatok elvégzéséhez
szükséges kapacitások, illetve e vizsgálatokhoz kapcsolódó eljárások
megerősítése, a kiemelt területekre vonatkozó kísérleti projektek
kidolgozása, illetve az eredmények széles körben történő ismertetése,
–                        
a környezetvédelem területén működő
magánszektorbeli, illetve civil társadalmi szereplők, valamint a helyi
hatóságok tevékenységeinek ösztönzése.